ALESIS SURGE MESH KIT - Player Plus doo\nOsmodelni elektronski bubnjarski set sa mrežastim opnama\nPrvoklasni osećaj i prirodna dinamika\nSurge Mesh Kit je kompletan osmodelni set elektronskih bubnjeva koji uključuje sve što je potrebno jednom bubnjaru da bi svirao kao profesionalac. Poseduje jedan 10” dual-zone mesh doboš i tri 8” dual-zone mesh timpana za odličan osećaj i prirodni zvuk, kao i 8” mesh bas bubanj sa pedalom. Tri činele omogućavaju virtuelno neograničen opseg načina sviranja: rajd činela, kreš činela sa choke funkcijom i kontračinela. Ne samo što mrežne membrane daju neviđen odziv I mogućnost sviranja, već i njihova kompaktna veličina znači da Surge Kit može da stane tamo gde veći setovi ne mogu.\nSurge modul je prepun zvukova i iznenađenja. LCD ekran sa pozadinskim osvetljenjem omogućava laku navigaciju. Dugmići za bubnjeve i činele su aranžirani tako da podsećaju na izgled tradicionalnog seta, tako da je jednostavno dodeliti zvukove i brzo stvarati setove. Surge modul dolazi sa 40 klasičnih i modernih setova spremnih za sviranje. Lako podesite bilo koji postojeći set ili stvorite Vaš sopstveni koristeći 385 superiorne zvukove bubnja, činele i zvukova udaraljki uključenih u Surge modul.\nUnutar Surge modula naći ćete i vredne dodatke. Ugrađene funkcije za učenje, šezdeset numera za reprodukciju muzike i ugrađeni metronom omogućavaju Vam da poboljšate svoje veštine. Postoji čak i napredni sekvencer i snimač nastupa koji će unaprediti Vaš potencijal stvaranja muzike. Pored USB MIDI veze za upotrebu sa računarom i mobilnim uređajima, Surge modul nudi i neke stare školske MIDI ulazne i izlazne priključke, tako da možete da se priključite na svoju omiljenu ritam mašinu, zvučni modul ili drugu audio opremu. Postoji priključak za slušalice za privatnu upotrebu, kao i stereo izlazi za povezivanje na PA sistem, pojačalo ili konzolu za snimanje. Stereo aux ulaz omogućava Vam da svirate svoje omiljene numere na CD-u ili MP3 plejeru.\nMrežaste membrane bubnjeva za tih ali prirodni zvuk\nDual-zone tehnologija: svirajte dva različita zvuka na svakom bubnju\n10” doboš, (3) 8” timpana, 8” bas bubanj\n10” činele: kontračinela, rajd w/ choke efekat, crash w/choke efekat\nStalak od hroma sa 4 pozicije — vrlo čvrst i lak za montiranje\nPedala za bas bubanj, kablovi za povezivanje, palice, drum key i napajanje uključujući Surge\n40 (24 preseta + 16 korisničkih) spremnih za sviranje klasičnih i modernih setova—385 bubnjarskih zvukova i zvukova udaraljki\n60 instaliranih numera, sekvencer, metronom i snimač nastupa\nCD/MP3 aux ulaz za sviranje uz Vaše pesme\nUSB/MIDI veza za virtualne instrumente i softver za snimanje\nMIDI ulazni i izlazni portovi povezuju direktno sa nezavisnom MIDI opremom\n10" Dual-Zone Mesh doboš ped\n(3) 8" Dual-Zone Mesh timpan peda\n10" kreš činela sa Choke efektom\n10" rajd činela sa Choke efektom\nPrvoklasni 4-delni hromirani stalak\nVelcro omotači za kablove\nUputstvo za korišćenje Surge Modul-a\nUputstvo za sklapanje Surge Mesh Kit-a\nPriručnik za bezbednost i garancija\nMac: OS X 10.7 ili noviji


HP kertridž CN053AE, crna - Idealno.rs\nPočetna / Računari i oprema / Kertridži i toneri / Ketridži / HP kertridž CN053AE, crna\nZa štampače HP Officejet 6600/6700 e-All-in-One series, HP Officejet 6100 ePrinter\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za HP kertridž CN053AE, crna i izberi najbolju. Ketridži iz kategorije Kertridži i toneri je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda HP CN053AE i vidi da li ti odgovara ili pogledaj druge proizvode brenda HP. Opis i tehnički podaci proizvoda HP CN053AE se mogu razlikovati od onih u internet prodavnici u kojoj obavljaš kupovinu. HP kertridž CN053AE, crna je dostupan u prodavnici Atom.rs, bcgroup, bcgroup, Exceed, iscom, Lirs shop, Microsystems po ceni, koja je navedena pored svakog prodavca u meniju "Prodavnice".\nGarantne uslove za HP kertridž CN053AE, crna proveri u prodavnici u kojoj nameravaš da obaviš kupovinu. Slika za HP CN053AE je simbolična, zato se pre kupovine u prodavnici uveri da je proizvod isti.\nCompatible products: OfficeJet 6700\nHP kertridž C6656AE, crna\nHP ketridž C9369EE\nod 56.155,70 DIN\nPogledaj sve slične proizvode (6.011)


Inicijativa Ne da(vi)mo Beograd tužila Informer\nFoNet | 14. dec 2016.\nAktivisti inicijative Ne da(vi)mo Beograd saopštavaju da su Višem sudu u Beogradu danas podneli tužbu radi naknade nematerijalne štete protiv osnivača i direktora Damira Dragića i glavnog i odgovornog urednika dnevnih novina Informer, Dragana J. Vučićevića, koje terete za objavljivanje neistinitih informacija.\nU saopštenju se objašnjava da Informer proteklih nekoliko meseci „sprovodi kontinuiranu organizovanu kampanju u vidu serije članaka sa ciljem da diskredituje aktiviste inicijative Ne da(vi)mo Beograd“.\nPrikazuje nas kao sluge stranog faktora, radikalnu formaciju koja želi da poljulja ustavni poredak, izdajnike, nasilnike, pa čak i kao nekoga ko bi mogao da ugrozi živote pojedinaca na vlasti, dodaje se u saopštenju Inicijative.\nPrema saopštenju, „direktne posledice neistinitog i tendencioznog izveštavanja dnevnih novina Informer su nemali broj pretnji nasiljem koje aktivisti dobijajaju na internetu, ali i direktno, na ulicima grada i tokom protesta“.\nOvakva organizovana kampanja, ukazuje se u saopštenju, „ostavlja posledice na privatne živote, kako samih aktivista inicijative Ne da(vi)mo Beograd, tako i na njihove porodice, kolege, prijatelje, ali i na živote svih građanki i građana“.\n„Dnevne novine Informer stvorile su mehanizam u kojem će se na svakoga ko se usudi da o vlasti govori kritički, ko postavlja pitanja i ne odustaje od traženja odgovora, pa na kraju i svakoga ko radi svoj posao, uprkos interesima ljudi bliskih vlasti, obrušiti teška mašinerija medijskog blaćenja, podmetačina i laži“, navodi se u saopštenju Inicijative.\nU našem slučaju, povod za kampanju Informera, podseća se u saopštenju, „bilo je insistiranje na odgovornosti svih umešanih u planiranje, organizovanje, sprovođenje i zataškavanje kriminalnog noćnog rušenja u Hercegovačkoj“.\n„Broj ljudi koji su na isti način blaćeni i ugrožavani je veliki“, ukazuje se u saopštenju i pominje da su to „mnogi novinari, urednici, aktivisti, advokati, glumci, umetnici, građani koji ne žele da ćute i okreću glavu dok se dešava otimanje grada“.\n„Takođe, ovim putem želimo da poručimo da ova kampanja, jasno orkestrirana iz krugova bliskih vlasti“, naglašava se u saopštenju Inicijative, koja najavljuje da će nastaviti da se bori „protiv bahatih nasilnika na vlasti“.\nMediji kukavički ćute o blaćenju novinara u režiji Informera i Pinka\nInformer Ne davimo Beograd\n← Konfuzno stanje u Radio-televiziji Kragujevac\nUdvorički odnos RTS prema Vučiću →


Podsticaji u 2017. godini za vlasnike poljoprivrednih gazdinstava sa područja grada Požarevca i Kostolca\nPOČETNA VESTI Podsticaji u 2017. godini za vlasnike poljoprivrednih gazdinstava sa područja grada Požarevca...\nProgram za 2017. godinu kaže da dosadašnja ulaganja u poljoprivredu nisu bila dovoljna, ali su dobar početak za dalji razvoj poljoprivredne proizvodnje.\nVrste podsticaja koje će biti u 2017. godini za vlasnike poljoprivrednih gazdinstava sa područja grada Požarevca (područje gradske opštine Požarevac i Kostolac), konkurisaće za sredstva u okviru tri mere:\nInvesticije u fizička sredstva poljoprivrednih gazdinstava;\nInvesticije za preradu i marketing poljoprivrednih i ribarskih proizvoda i\nInvesticije za preradu i marketing poljoprivrednih i ribarskih proizvoda za mlade poljoprivrednike.\nU okviru investicija u fizička sredstva poljoprivrednih gazdinstava, u sektoru za mleko konkurisaće se za sredstva nabavke kvalitetnih priplodnih junica mlečnih rasa ili simentalskog govečeta. Vrednost subvencija iznosi do 50% investicija, a maksimalni iznos pomoći je 500.000 dinara po jednom poljoprivrednom gazdinstvu.\nKada je reč o nabavci opreme i mehanizacije za pripremu, distribuciju i skladištenje koncentrovane i kabaste stočne hrane na gazdinstvu (seno, silaža i senaža), vrednost subvencija je 40% investicija, dok je maksimalni iznos pomoći 500.000 dinara po poljoprivrednom gazdinstvu.\nZa nabavku u okviru sektora za meso, kvalitetnih goveda, ovaca, koza i svinja tovnih rasa vrednost subvencija je 30% investicija, a maksimalni iznos je 500.000 dinara po poljoprivrednom gazdinstvu.\nU okviru voćarstva, proizvodnje grožđa i povrtarstva dodeljuje se 60% investicija, dok će maksimalni iznos pomoći biti 600.000 dinara po poljoprivrednom gazdinstvu.\nZa žitarice, industrijsko aromatično i začinsko bilje vrednost subvencija je 40% investicija, a maksimalni iznos je 500.000 dinara po poljoprivrednom gazdinstvu.\nU sklopu sektora za pčelarstvo, gde je bilo dosta zainteresovanih, konkurisanće se za nabavku opreme za pčelarstvo i za nabavku vozila i prikolica za transport pčelinjih društava. U oba slučaja visina subvencija iznosi 40% investicija, a maksimalna pomoć je 500.000 dinara.\nPored ovih investicija biće subvencionisanje kamate za kratkoročne poljoprivredne kredite u visini do 100.000 dinara I 15% kamate. Takođe, se otvara nova mera regresiranja osemenjavanja, subvencionisaće se do 100%, do 4.000 dinara po 4 doze po registrovanom poljoprivrednom gazdinstvu koje ima umatičena goveda, mera sa kojom želimo da povećamo osemenjavanje domaćih kvalitetnih grla sa visoko kvalitetnim semenom.\nUslovi za dobijanje podsticajnih sredstava\nSvako gazdinstvo treba da bude registrovano u Registru poljoprivrednih gazdinstava i da korisnik subvencija ima prebivalište na području grada Požarevca. Predmetna investicija mora biti nabavljena u 2017. godini, a minimalni zbirni iznos računa po zahtevu ne treba da bude manji od 30.000 dinara za nabavku mehanizacije. Kada je reč o mleku, neophodno je da gazdinstvo poseduje objekat za grla. U okviru sektora za meso potrebno je da lice poseduje bar dva grla neke vrste životinja. Kada je reč o voćarstvu i proizvodnji grožđa, minimalni zasad trebalo bi da bude do 30 ari, dok je za povrtarstvo i ukrasno bilje dovoljno barem 3 ara površine. Za pčelarstvo su neophodne 3 košnice i osnovna tehnička opremljenost za proizvodnju meda.\nPRETHODNI ČLANAKUspešno organizovan 4. Uranak na Srebrnom jezeru /video/\nSLEDEĆI ČLANAKU utorak obeležavanje Dana pobede nad fašizmom u Požarevcu


Princ Endru odstupa od kraljevskih dužnosti | Novosadski informativni portal 021\nVojvoda kaže da njegova povezanost sa osuđenim seksualnim prestupnikom Džefrijem Epstajnom „postala velika smetnja u radu porodice".\nVojvoda od Jorka izjavio je da odstupa od kraljevskih dužnosti, jer je skandal sa Džefrijem Epstajnom postao „glavna smetnja" u kraljevskoj porodici.\nU izjavi je naveo: „Nastavljam da se kajem zbog slabe procene odnosa sa Džefrijem Epstajnom."\n„Njegovo samoubistvo je ostavilo mnoga nerešena pitanja, naročito po pitanju njegovih žrtava i duboko saosećam sa svima na koje je uticao".\n„Mogu samo da se nadam da će, kako vreme bude prolazilo, uspeti da ponovo stvore normalne živote."\nDodao je da je „spreman da pomogne svakoj advokatskoj kancelariji u istrazi, ukoliko je to potrebno".\nBBC novinar koji prati kraljevsku porodicu Džoni Dajmond kaže da je ovakav potez „veliki korak" i da je „gotovo bez presedana u moderno vreme".\nOn kaže da je tako pokazao da je intervju „potresao veliki broj ljudi", i dodao: „To je mnogo više od lošeg publiciteta Princa Čarlsa i svakako je škodilo instituciji kraljevske porodice".\nU intervjuu za BBC, Vojvoda je izjavio da je Epstajna upoznao „preko devojke 1999. godine" - pozivajući se na Gislejn Maksvel, koja princa Endrua poznaje još sa fakulteta.\nVojvoda je naveo da je susret sa Epstajnom iz 2010. godine bio „pogrešna odluka", ali je dodao da „prilika koju je dobio da nauči o biznisu" znači da ne žali za prijateljstvom.


Media centar Caglavica Početna\nSS dijalog Sport\nGoran Rakić: Apostolova se bavi političkim ucenamaSlobodno srpski sa Ljubišom MijačićemSlobodno srpski sa Oliverom IvanovićemSlobodno srpski sa Miloradom Trifunovićem\nGoran Rakić: Apostolova se bavi političkim ucenamaSeverna Mitrovica, 21.07.2017. - Povodom otkazivanja finansijske pomoći Severnoj Mitrovici u iznosu od 7,8 miliona evra, gradonačelnik Severne Mitrovice Goran Rakić saopštio je da je apsolutno razočaran ovom odlukom specijalne predstavnice EU na Kosovu\n‘’U ime opštine Severna Mitrovica, svih ljudi koji su marljivo radili na izradi projekata za izgradnju zgrade Univerziteta i zgrade Kulturnog centra i građana apsolutno sam razočaran ovakvom odlukom ambasadorke Natalije ApostoSlobodno srpski sa Ljubišom MijačićemU 298. emisiji Slobodno srpski gostovao je savetnik gradonačelnika Zubinog Potoka Ljubiša Mijačić. U intervjuu Budimiru Ničiću on je rekao se u ovoj opštini nije ništa bitno promenilo od Briselskog sporazuma koji je postignut još 2013.godine, posebno u političkom smislu.\n„Moje mišljenje je da osim promene percepcije i sagledavanja stvari, realno na terenu se nije puno toga promenilo. Lično, imam dilemu da li živim u vremenu integracije ili dezintegracije, jer ono što se sSlobodno srpski sa Oliverom IvanovićemU 295.emisiji Slobodno srpski gostovao je predsednik Građanske inicijative SDP Oliver Ivanović. U intervjuu Budimiru Ničiću on je rekao da je najveći gubitnik proteklih parlamentarnih izbora na Kosovu koalicija PAN koju čine Demokratska partija Kosova, Alijansa za budućnost Kosova i Inicijativa za Kosovo i da je to bilo i očekivano.\n„Svi su oni već bili deo vlasti, mnogi su ih optuživali za stvari koje nisu urađene, od nevladinog sektora do svih ostalih, i to je uticalo na bSlobodno srpski sa Miloradom TrifunovićemU 296. emisiji Slobodno srpski gostovao je koordinator Udruženja porodica nestalih i kidnapovanih Srba na Kosovu i Metohiji Milorad Trifunović. U intervjuu Budimiru Ničiću on je rekao da porodice nestalih i kidnapovanih i Srba i Albanaca od Specijalnog suda za ratne zločine očekuju da se rasvetle svi zločini, uklučujući i slučajevi kidnapovanih i nestalih.\n“Taj sud je naša jedina nada da će biti rasvetljeni zločini nad Srbima, normalno i nad Albancima, jer su i mnogi Alban \nSlobodno srpski sa Ljubišom MijačićemU 298. emisiji Slobodno srpski gostovao je savetnik gradonačelnika Zubinog Potoka Ljubiša Mijačić. U intervjuu Budimiru Ničiću on je rekao se u ovoj opštini nij\nSlobodno srpski sa Zoranom KrasićemU 297. emsiiji Slobodno srpski gostovao je poslanik u Skupštini Srbije, potpredsednik Srpske radikalne stanke Zoran Krasić. U intervjuu Budimiru Ničiću on je r\n...Slobodno srpski sa Miloradom TrifunovićemU 296. emisiji Slobodno srpski gostovao je koordinator Udruženja porodica nestalih i kidnapovanih Srba na Kosovu i Metohiji Milorad Trifunović. U intervjuu Budi\n...Slobodno srpski sa Oliverom IvanovićemU 295.emisiji Slobodno srpski gostovao je predsednik Građanske inicijative SDP Oliver Ivanović. U intervjuu Budimiru Ničiću on je rekao da je najveći gubitnik ...Međusobne optužbe za korupciju u opštini KlinaČaglavica, 25.01.2015.godine: U najnovijoj emisiji Srpsko-srpski dijalog, gotovali su sadašnji i bivši predsednik Privremenog organa opštine Klina, u sistemu Re\nSrpsko srpski dijalog - Dejan Jovanović i Goran LazićČaglavica, 28.12.2015.godine: Opština Gračanica konačno počinje da rešava stambena pitanja građana, a veoma uspešno radi i na rešavanju infrastrukturnih i drug\n...Duda Balje - Brankica Kostić: Zabrinjavajuće nepoštovanje zakona na KosovuČaglavica, 14.12.2015.godine: Nepoštovanje zakona, posebno zakona koji se tiču manjinskih zajednica i nekonstruktivno ponašanje opozicije, najveći su trenutno ...Severna Mitrovica ostala bez 7,8 miliona evra pomoći od EUKosovo na evropskom putu?O.Ivanović: Kosovo je vrlo često partijsko, a ne državno pitanje“Sporazum: Borba unutar Srpske liste tek predstojiSporazum: Kosovo posle parlamentarnih izboraUredničko OGLEDALO: Pogledajmo se ko smo i šta radimoKosovo: Više glasača nego građanaVečeras u sporazumu o tehničkim aspektima izboraRolerijada u GračaniciPočeo Festival sporta za decu u Zvečanu Oskrnavljen spomenik Lazara VučkovićaPet namirnica za bolji vidBROKOLI DIJETA\t\nCopyright© 2013 New Press Production


Koje su promene u uslovima za penzionisanje? › Made-in-Germany.rs\nOd ove godine u Srbiji važe novi uslovi za ostvarivanje prava na starosnu i prevremenu penziju. Uslovi za muškarace su ostali nepromenjeni, dok je za žene starosna granica produžena za šest meseci.\nŽene će od sada u starosnu penziju odlaziti sa 62 godine i šest meseci života i najmanje 15 godina staža, dok za muškarce i dalje važi da mogu u penziju sa 65 godina života i najmanje 15 godina staža. Pravo na starosnu penziju automatski ostvaruju svi osiguranici koji napune 45 godina staža, bez obzira na godine života.\nPravo na prevremenu starosnoj penziji muškarci mogu da ostvare sa 57 godina i šest meseci života i najmanje 40 godina staža, a žene sa 57 godina života i 38 godina i šest meseci staža osiguranja, kažu u Ministarstvu za rad, zapošljavanje, boračka i socijalna pitanja.\nStarosna granica za odlazak žena u penziju postepeno će se pomeriti na 65 godina života do 2032. godine. U 2019. i 2020. godini starosna granica se pomera za šest meseci godišnje, dok će od 2021. to pomeranje biti sporije, odnosno za dva meseca godišnje, prenosi agencija “Tanjug”.\nKada je reč o ostvarivanju prava na starosnu penziju granica za muškarce se ne pomera sa 65 godina života, ali se za prevremenu penziju starosna granica pomera iz godine u godinu, pa će ove godine muškarci morati da imaju 40 godina staža i 57 godina i osam meseci života, u 2020. će uslov biti 58 godina i četiri meseca života, 2021. godine 59 godina, u 2022. godini 59 i po godina, a u 2023. godini uslov će biti 60 godina života.\nStarosna i radna granica za prevremeno penzionisanje žena, takođe se pomera svake godine, pa će sledeće godine važiti uslov od 57 godina života i 38 godina i šest meseci staža. U 2020. godini uslov će biti 57 godina i osam meseca života i 39 godina staža, 2021. godine 58 godina i četiri meseca života i 39 godina i četiri meseca staža, dok će u 2022. godini žene morati da ispune uslov od 59 navršenih godina života i najmanje 39 godina i osam meseci staža. U 2023. godini za žene će važiti uslov od 59 godina i šest meseci života i 40 godina staža, a u 2024. uslov će biti 60 godina života i 40 godina staža osiguranja.\nOd MiG na 02/01/2019 / AKTUELNO / Ostavite komentar


Aleksić pokazao fotografije Vučića i ljudi optuženih u slučaju „Jovanjica“ - KRIK\nObjavio/la KRIK.rs 23/03/2021\nMiroslav Aleksić (foto: screenshot)\nOpozicioni političar i potpredsednik Narodne stranke Miroslav Aleksić pokazao je danas fotografije na kojima se vide predsednik Srbije Aleksandar Vučić i ljudi koji su optuženi u slučaju „Jovanjica“ – Predrag Koluvija i policajac Milan Kendija. Koluviji se trenutno sudi da je na imanju firme „Jovanjica“ proizveo više od tone marihuane, a Kendiji bi uskoro trebalo da počne suđenje zbog optužbi da je bio jedan od policajaca i radnika obaveštajnih službi koji su štitili Koluviju i njegovo imanje.\nAleksić je na konferenciji za medije koju je održao danas pokazao fotografiju na kojoj se vide predsednik Srbije Aleksandar Vučić, ministar policije Aleksandar Vulin i Milan Kendija, bivši načelnik Jedinice za obezbeđenje određenih ličnosti i objekata MUP-a.\nKendija je, kako je KRIK ranije već pisao, obezbeđivao bivšeg direktora policije Milorada Veljovića, a nedavno je optužen da je, zajedno sa kolegama iz policije i agentima obaveštajnih agencija BIA-e i VOA-e, pružao bezbednosnu i logističku podršku Predragu Koluviji dok je na imanju svoje firme „Jovanjica” gajio marihuanu.\nAleksić je na pitanje novinarke N1 o skupu na kome je nastala fotografija rekao da je u pitanju, ukoliko se ne vara, zvanična poseta predsednika Kosmetu.\n„Vučić je ovde zvanično, tu oko njega je ministar Vulin, ispred njega, kao što vidite je prvi čovek Milan Kendija. Čak i ispred ljudi koji su direktno obezbeđenje Aleksandra Vučića”, rekao je Aleksić.\n„To je taj Milan Kendija Kendi koji je uhapšen i koji je zapravo jedan od ključnih ljudi koji su organizovali prsten zaštite Predraga Koluvije i proizvodnje marihuane na imanju ‘Jovanjica’.”\nAleksić je istakao da Kendija nije Koluvijin rođak, već rođak Miloša Tofilovića koji je bio Koluvijin lični vozač i takođe je obuvaćen optužnicom za „Jovanjicu“.\n„Miloš Tofilović je čovek koji je bio ne samo vozač Predraga Koluvije, već i njegova pratnja i njegovo lično obezbeđenje, koji je stalno bio sa njim“, istakao je Aleksić i podsetio da je Tofilović pušten da se brani sa slobode za slučaj „Jovanjica“, a onda je ponovo uhapšen zbog šverca heroina, u akciji u kojoj je učestovala i Američka agencija za borbu protiv droga – DEA, o čemu možete pročitati u posebnoj vesti.\nOsim ove fotografije, Aleksić je pokazao još jednu koja je javnosti poznata sa društvenih mreža – predsednika države sa biznis foruma u Moskvi iz 2015. godine, na kojoj se u pozadini vidi i optuženi Koluvija.\nVučić na biznis forumu u Rusiji, iza njega se vidi Koluvija (u gornjem desnom uglu, izvor: ruskiposlovniklub.rs)\n„Aleksandar Vučić, naravno kao i u drugim slučajevima, se trudi da svaki put kaže da on ne zna o čemu se radi, da on nikog ne poznaje. Da je Predrag Koluvija bio, kako je rekao Vučić, na 15 metara negde iza njega na forumu u Moskvi. Evo na ovoj fotografiji procenite sami da li je Koluvija na 15 metara iza predsednika“, rekao je Aleksić dok je pokazivao fotografiju.\nOn je Vučića upitao i da li je konačno otključan jedan od Koluvijinih telefona s obzirom na to da se Vučić, kako kaže, nedavno pohvalio da su nabavili najsavremeniju opremu koja je otključala enkriptovane, odnosno zaključane telefone nedavno uhapšenog Veljka Belivuka i članova njegove grupe.\nAleksić je podsetio i na poruke koje su Koluvija i njegovi optuženi saradnici iz policije i bezbednosnih službi razmenjivali u posebnoj aplikaciji „Razgovor“ u kojima su se, između ostalog, dogovarali kako da utiču na medije da ne objave vest o Koluvijinom hapšenju. Na pitanje novinara odakle mu te poruke, Aleksić je istakao da to nije nikakva tajna, jer je KRIK pre skoro dva meseca objavio detalje ove optužnice.\nKoluviji i još devetorici ljudi već se sudi da su na imanju u Staroj Pazovi tajno proizvodili marihuanu, pod paravanom proizvodnje industrijske konoplje i organskog povrća. Koluvija je negirao krivicu, a više detalja sa suđenja pročitajte ovde.\nPodsetimo, policija nije obavestila javnost o hapšenju Predraga Koluvije i njegove grupe kojoj se trenutno sudi za proizvodnju 1,6 tona marihuane na „Jovanjici“, iako to obično čini i hvali se mnogo manjim zaplenama droge.\nKoluvijino imanje posećivali su različiti funkcioneri među kojima su i sadašnji ministar policije Aleksandar Vulin, bivši direktor “Koridora Srbije” Zoran Babić, a najčešće u Koluvijinom društvu je mogao da se sretne član gradskog veća Grada Beograda Dragomir Petronijević.\nNiko od ovih ljudi, međutim, nije čak ni saslušan u istrazi.\nDetaljnije pročitajte u našoj priči


Vaterpolisti Partizana spremni za fajnal for – Nadlanu.com\nVaterpolisti Partizana spremni za fajnal for\nBEOGRAD, 11. maja 2010. (Beta) - Trener i vaterpolisti Partizana poručili su da su ispunili cilj plasmanom na završni turnir Evrolige, ali da će u Napolju dati sve od sebe da ostvare dobar rezultat.\nVaterpolisti Partizana u četvrtak u 8.30 putuju na završni turnir Evrolige u Napulj, gde će u petak od 18 sati igrati u polufinalu protiv domaćeg Pro Reka. U drugom polufinalu, dva sata kasnije, sastaju se kotorski Primorac i Jug iz Dubrovnika. Finale i utakmica za treće mesto igraju se u subotu.\n"Bićemo spremni, dobro smo trenirali. Ako budemo u najjačem sastavu možemo da postignemo dobar rezultat. Trudiću se da iz sebe i igrača izvučem maksimum. Želim da igramo kao što smo igrali ove sezone, imali smo izuzetan timski ritam i nećemo posustati tokom čitave utakmice. Ako budu bili bolji čestitaćemo im, nije sramota izgubiti od Pro Reka", rekao je Milanović na konferenciji za novinare.\n"Putujemo na meč u najjačem sastavu, ali neki vaterpolisti imaju zdravstvenih problema. Miloš Korolija je povredio ruku, ali biće spreman, problema sa povredama imaju i Duško Pijetlović i Slobodan Soro, a Milan Aleksić se ukočio", dodao je on.\nTrener Partizana rekao je i da se nada da "radnje za zelenim stolom" i menjanje pravila neće uticati na rezultat u Napolju, ali i da očekuje podršku navijača, u pokušaju crno-belih da osvoje sedmu titulu evropskog šampiona.\n"Pokušaćemo da igrom i nastupom osvojimo simpatije publike u Napulju. Ne bih želeo da se dogode radnje van bazena i da se utiče na suđenje. Očekujem dosta navijača iz Srbije oko 350-400, a nadam se i da će Crnogorci biti uz nas. Bićemo spremni na izazov", rekao je on.\nUpitan da li će se možda vaterpolisti Pro Reka uplašiti zbog dobrih rezultata Partizana ove sezone, Milanović je rekao da veruje da Italijani nisu zadovoljni što će u polufinalu igrati sa crno-belima.\n"Ne verujem da će ih to uplašiti. Sigurno im nije svejedno što igraju sa nama, priželjkivali su Jug ili Primorac. Svejedno je ko je protivnik, ako želite da pobedite obe utakmice", rekao je on.\nMilanović veruje da će polufinalni duel između Primorca i Juga biti zanimljiv i neizvestan, rekao je da jedva čeka da počne taj meč i da ne može da prognozira pobednika.\nMilanović se osvrnuo i na rezultat košarkaša Partizana, koji su osvojili četvrto mesto na "fajnal foru" Evrolige u Parizu, rekavši da njegov kolega Duško Vujošević treba da bude ponosan na postignute rezultate.\n"Nama ne treba dodatna motivacija, 'fajnal for' je veliki izazov. Košarkaši Partizana su dostojno predstavili klub, grad i zemlju. Osećam rezultatsku gorčinu pošto su obe utakmice izgubili u produžetku, ali čestitam Vujoševiću na postignutim rezultatima", poručio je bivši reprezentativac.\nGolman Partizana Slobodan Soro, kome će ovo biti treće učešće na "fajnal foru", rekao je da njegova ekipa nije ni favorit ni autsajder na predstojećoj utakmici.\n"Ispunili smo cilj i plasirali se na 'fajnal for'. Idemo tamo da se takmičimo najbolje što možemo. Nismo ni favoriti ni autsajderi. Mislim da im nije prijatno što igraju sa nama. Psihički i fizički smo spremni, pokušaćemo da ostvarimo pozitivan rezultat i plasiramo se u finale", rekao je Soro.\nVaterpolista Partizana Andrija Prlainović rekao je da niko iz kluba ne pritiska ekipu, a veće šanse za trijumf daje Pro Reku.\n"Daćemo sve od sebe da se u petak uveče ne bismo pitali zašto nismo pružili maksimum. Ne mogu da predvidim rezultat. Obe ekipe su kvalitetne, ali Pro Reku dajem veće šanse. Imaju mnogo trofeja i iskustva, ali ne razmisljamo o tome, kada uđemo u bazen to će ostati iza", dodao je on.


Srbi otkrili delove Rusije gde još traje Drugi svetski rat - 08.08.2017, Sputnik Srbija\nPre tri godne pozvali smo grupu studenata iz Srbije da učestvuju u međunarodnoj ekspediciji na ostrvu Hogland u Finskom zalivu. Tamo smo pronašli ostatke... 08.08.2017, Sputnik Srbija\nnauka, srbija, rusko geografsko društvo, društvo\n19:51 08.08.2017 (Osveženo: 02:54 26.08.2021)\n© Sputnik / Evgeniй Odinokov / Uđi u foto-galerijuOstrvo Gogland\nSaradnja Ruskog geografskog društva i nedavno otvorenog Srpsko-ruskog geografskog centra predviđa mnogobrojna dešavanja, ali jedno od najinteresantnijih je svakako razmena studenata i učešće naših geografa u brojnim ekspedicijama koje se organizuju širom Rusije.\nSputnjik intervju - Artjom Manukjan\n© SputnikArtjom Manukjan\n22 Februar 2017, 17:19\nDakle, reč je o teritoriji koja je mnogo puta menjala svog vlasnika — prvo je bila deo Rusije, potom nije bila u njenom sastavu, da bi na kraju ipak završila kao deo Ruske Federacije. Ta ekspedicija u većoj meri liči na areheološku potragu za ostacima poginulih vojnika, objašnjava izvršni direktor Ruskog geografskog društva Artjom Manukjan.\n© Sputnik Ilija Gurov\n„Teško je pretpostaviti da tako nešto postoji u srcu Evrope, međutim u Rusiji toga ima. Pojedini delovi zemlje su i dalje takvi kako je to izgledalo za vreme rata 1942. i 1943. godine. Ta vojna tehnika je praktično netaknuta, tako da sve te jedinstvene stvari, koje je nemoguće videti nigde drugde, tamo još uvek stoje. Pojedini objekti su, doduše, prebačeni u muzeje, neki su već restaurirani i moguće je videti ih kao originale“, objašnjava on.\n24 Oktobar 2016, 16:13\nPredstavnici Ruskog geografskog društva rekli su da je u toku još jedna veoma interesantna ekspedicija na Kurliskim ostrvima, ali da je još uvek rano govoriti o mogućnosti učešća srpskih geografa u njima, s obzirom da su u pitanju ostrva vulkanskog porekla, stoga je veoma rizično na tim lokacijama organizovati međunarodna dešavanja uzimajući u obzir pravne posledice.\n„U pitanju je ostrvo Šumšu, tamo takođe sprovodimo arheološku ekspediciju. Međutim, kad budemo videli rezultate ovogodišnje ekspedicije, biće nam jasnije da li ćemo moći nešto da ponudimo međunarodnoj zajednici“, zaključuje Manukjan.


Izrada politika: EU – prepreke i rješenja za BiH\nFondacija Centar za nove inicijative (CNI), uz podršku partnera iz Fondacije Eduardo Frei (EFF) iz Nizozemske, organizovala je preko vikenda radionicu pod nazivom „Izrada politika: Evropska unija – prepreke i[...]\nBiH treba novi, drugačiji politički pristup\nPolitička akademija SDA u saradnji sa Fondacijom Konrad Adenuer organizovala je tokom posljednjih dana seminar o političkoj komunikaciji i javnom nastupu. Seminar je održan u Cazinu, a prisustvovalo je preko[...]\nU sklopu programa jačanja unutrašnjih kapaciteta, te priprema za naredne opće izbore, Politička akademija SDA proteklih dana organizovala je seminare za kandidate na izbornim listama na oktobarskim izborima. Učešće na[...]\nPolitička akademija SDA organizovala je seriju seminara o izbornim kampanjama s akcentom na razvoj jasnih politika i poruka važnih za sve građane u BiH. Na programima je učestvovalo 70 predstavnika[...]\nDanas je u hotelu „Sunce“ u Vogošći počela dvodnevna radionica pod nazivom „Približavanje politike i građana“ koju Centar za nove inicijative (CNI) organizuje u saradnji sa CSSP Berlin Centrom za[...]\nPolitička akademija SDA organizirala je posljednjih dana seriju obuka o organizaciji, profiliranju, te korištenju novih medija i planiranju u izbornom procesu. Seminari su, na poziv lokalnih organizacija održani u Goraždu,[...]\nNastavak saradnje stranaka bliskih Evropskoj narodnoj stranci: Problemi su isti, politika mora nuditi zajednička rješenja\nCentar za nove inicijative (CNI), u saradnji sa Institutom Robert Schuman, a uz podršku EPP grupacije iz Evropskog parlamenta, organizovao je četverodnevni seminar za mlade i potencijalne kandidate na predstojećim[...]\nPotpredsjednik SDA i poslanik u Predstavničkom domu Parlamentarne skupštine BiH, Senad Šepić, sastao se, danas u Sarajevu, sa novim direktorom Predstavništva Fondacije Konrad Adenauer (KAS) u BiH, dr. Karstenom Dümmelom.[...]\nFoto galerija: Konferencija „Evropske vrijednosti i identitet: Kompas za političku saradnju u Bosni i Hercegovini“\nProšle sedmice u Sarajevu je, u organizaciji Fondacije Konrad Adenauer u Bosni i Hercegovini (KAS), a u saradnji sa Evropskom narodnom strankom (EPP) i uz podršku Centra za nove inicijative[...]


Rusija poziva Prištinu da odmah povuče policiju sa sjevera KiM - Glas Srpske\nRusija poziva Prištinu da odmah povuče policiju sa sjevera KiM\nTanjug 22.09.2021 19:40\nMOSKVA - Ministarstvo spoljnih poslova Rusije izrazilo je danas zabrinutost zbog zaoštravanja situacije na KiM, ocijenjujući da su postupci privremenih prištinskih institucija provokacija čiji je cilj protjerivanje Srba iz autonomne pokrajine.\n"Veoma smo uznemireni zaoštravanjem situacije u sjevernim regionima srpske autonomne pokrajine Kosovo...U suštini, riječ je o pokušaju lokalnih Albanaca da zauzmu područja pokrajine naseljena Srbima i da tamo uspostave svoju kontrolu. Ove korake smatramo provokacijom čiji je cilj nastavak etničkog čišćenja i protjerivanja Srba sa Kosova", navodi se u saopštenju objavljenom na sajtu Ministarstva spoljnih poslova Rusije.\nRusko Ministarstvo takođe poziva vlasti u Prištini da hitno povuku policijske jedinice iz sjevernih delova pokrajine, zaustave sabotaže i ozbiljno se posvete zadacima riješavanja situacije.\n"Očekujemo da američki i evropski pokrovitelji Prištine konačno imaju otrežnjujući efekat na svoje štićenike kako bi se izbjegao destruktivan scenario koji prijeti čitavom regionu", dodaje se u saopštenju, prenosi Sputnjik.\nRuski MSP naglašava da Kfor i Euleks "ponovo nisu sposobni ili voljni da ispune svoju funkciju održavanja mira i bezbjednosti".\nDodaje se da se najnoviji porast tenzija mogao predvidjeti ako se ima u vidu stagniranje procesa riješenja kosovskog pitanja, prenosi TASS.


Ekstravaganca, Mirišljavi nakit\nVaša lokacija: ... » Stil » Šminka i nega tela » Mirišljavi nakit\nKreatori su u poslednje vreme veoma skloni izradi ogrlica sa parfemom u ograničenim količinama.\nPosle Marc Jacobsa koji je napravio predivnu belo-zlatnu ogrlicu sa cvetovima bele rade u kojoj se krije parfem Daisy (kojim je već namirisao losione, kupke, pa čak i sveće) sada nas je obradovao i Jean Paul Gaultier koj je predstavio bakarnu ogrlicu sa finim detaljima. Naravno, namirisanu dekadentnom mešavinom cveta pomorandže i mandarine.\nOsim mirisa, u poslednje vreme je veoma popularan nakit koji u sebi krije šminku, poput ove Givenchy kombinovane senke koja je upakovana u privezak sličan muškom džepnom satu, a slišne sitnice, kao rumenilo - privezak ili kompletnu šminku u muzičkoj kutiji možete naći u Sephorinoj radnji u Delta Sitiju u Beogradu, na primer.\nOvakve fensi sitnice nisu mnogo skupe - do 40-tak eura, što svakako nije puno za ukoliko ste se namerili da obradujete lepšu polovinu za predstojeći Dan zaljubljenih.


PočetnaVestiBiznis ITIT TržišteKantar: Globalna iPhone 11 prodaja je dominirala tokom četvrtog tromesečja 2019\n30.01.2020 17:24 | 0 Biznis IT\nAnalitička kompanija Kantar Group je objavila svoj najnoviji izveštaj o isporuci telefona, koji pokriva period oktobar-decembar 2019. godine. Glavni zaključak iz ovog izveštaja je solidna prodaja iPhone 11 linije, koja je ostvarila dobre rezultate u Evropi, SAD, Japanu i Australiji.\nIzveštaj ističe da je 24,3% telefona, koji su isporučeni tokom četvrtog tromesečja na pet najvećih evropskih tržišta (Francuska, Nemačka, Italija, Španija i Velika Britanija) koristilo iOS platformu.\niPhone 11 je činio 10 procenata ukupne isporuke telefona tokom pomenutog perioda u Evropi i SAD, što je gotovo duplo veći udeo nego što je u istom periodu godinu dana ranije imao iPhone XR. Kantar takođe ističe da je Samsung imao dobru prodaju svoje Galaxy A linije u SAD, koja je značajno uticala na nižu prodaju premijum Galaxy S i Note serija.\nPogledajte još: iPhone 11 Pro navodno prikuplja podatke o lokaciji čak i ukoliko mu to zabranite\nKada je u pitanju Evropa, Xiaomi je ostvario značajan rast od 7,2% u isporuci telefona naspram prošlogodišnjih rezultata. Samsung i Apple su i dalje vodeći u Evropi, dok se na trećem mestu nalazi Huawei, koji je ostvario pad od 4,4 procenta.\nHuawei i Honor i dalje dominiraju na kineskom tržištu, uz kombinovano tržišno učešće od 44,2 procenta.\nMoto G Stylus je naziv Motorola telefona sa pametnom olovkom?


Kongres SAD potvrdio pobedu Bajdena na predsedničkim izborima\nBeta 7. januara 2021. 09:55\nČlanovi Kongresa SAD potvrdili su jutros pobedu kandidata demokrata Džozefa Bajdena na predsedničkim izborima nakon što su odbacili sve prigovore na glasanja elektora po saveznim državama.\nPosle duge noći, obeležene upadom pristalica odlazećeg američkog predsednika Donalda Trampa u Kongres i četvoročasovnom okupacijom zgrade tokom koje su poginule četiri osobe, Bajdenova pobeda na novembarskim izborima je i zvanično potvrdjena, javio je Asošiejted pres.\nKongres SAD je sinoć počeo zajedničko zasedanje Predstavničkog doma i Senata na kojem su objavljivani glasovi elektora po saveznim državama.\nNa izborima 3. novembra glasači se nisu opredeljivali direktno za Bajdena ili Trampa, već su birali elektore koji su 14. decembra formalno birali predsednika tajnim glasanjem. Mediji su tada objavili da je Bajden dobio potrebnih 270 od 538 elektorskih glasova, kako je projektovano i četiri dana posle izbora.\nNa noćašnjem posebnom zasedanju, članovi Kongresa su imali mogućnost da ulože prigovor na rezultat glasanja elektora u svakoj saveznoj državi.\nIako su brojni republikanci najavili da će uložiti prigovore za šest saveznih država, mnogi su od toga odustali posle nasilja, a prigovori su podneti samo na rezultat glasanja elektora u Arizoni i Pensilvaniji.\nPredstavnički dom i Senat su potom na odvojenim sednicama debatovali o tim prigovorima i glasali o njima, odbacivši oba.\nPosle objavljivanja rezultata u svih 50 saveznih država i Distriktu Kolumbija, Bajdenu je pripalo 306 elektorskih glasova, čime je njegova pobeda i zvanično potvrdjena. Za Trampa su glasala 232 elektora.\nBajden treba da stupi na dužnost predsednika 20. januara.\nPotpredsednik SAD Majk Pens, koji je predsedavao zajedničkom zasedanju Kongresa, suprotstavio se sinoć svom šefu Trampu, rekavši da nema ovlašćenje da odbacuje glasove elektora, što je odlazeći predsednik od njega tražio.\nNekoliko minuta pre početka zajedničkog zasedanja oba doma Kongresa SAD, Pens je naveo da ga „zakletva da brani Ustav SAD sprečava da jednostrano odlučuje koji glasovi elektora treba da budu računati, a koji ne“.\nZasedanje Kongresa je sinoć prekinuto nakon što su Trampove pristalice upale u zgradu parlamenta posle protesta zbog rezultata izbora, za koje odlazeći predsednik SAD i dalje tvrdi da su pokradeni.\nPolicija je Trampove pristalice izbacila iz kompleksa Kongresa posle četiri sata, a zasedanje je nastavljeno noćas oko 2.00.\nPolicija pretresla kancelarije opozicije u Ugandi\nBrazil počeo vakcinaciju Sinovak vakcinom\nProtesti širom Tunisu, sukobi policije i demonstranata\nIdu dva vuka ulicom, jedan zavija, a drugi odvija.


Neoplanta pileća kobasica 75g folija cena akcija Srbija\nNeoplanta pileća kobasica 75g folija cene\nTrenutno nemamo slike za Neoplanta pileća kobasica 75g folija\nEPonuda nije internet prodavnica već Vam omogućava da brzo i lako nađete Neoplanta pileća kobasica 75g folija po najjeftinijoj ceni. Naš cilj je da kupci budu što bolje informisani o ponudi Neoplanta pileća kobasica 75g folija na tržištu Srbije. Vrlo lako nalazite željeni proizvod za kategoriju Paštete cene, ne morate da lutate od sajta do sajta za Neoplanta Paštete, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Neoplanta pileća kobasica 75g folija sa PRODAVCEM. EPonuda ne može da garantuje potpunu tačnost specifikacije i slika za Neoplanta pileća kobasica 75g folija. Pre kupovine, podatke za Neoplanta pileća kobasica 75g folija proverite na sajtu PROIZVOĐAČA.


Bundesbank predviđa dalji pad nemačke ekonomije – Bankar.rs\nHome/ANALIZE/Bundesbank predviđa dalji pad nemačke ekonomije\nNemačka ekonomija bi mogla nastaviti pad tokom leta jer industrijska proizvodnja pada usled smanjenja narudžbi, objavila je danas centralna banka Nemačke (Bundesbank), nagoveštavajući da je najveća ekonomija eurozone u recesiji.\nNemačka ekonomija je uknjižila pad u drugom tromesečju zbog smanjenja izvoza i jer su globalni trgovinski rat, usporavanje Kine i neizvesnost oko Bregzita nagrizli poverenje, nanoseći udarac toj izvozno orijentisanoj ekonomiji, prenosi agencija Rojters.\n„Ukupne ekonomske performanse bi mogle ponovo blago pasti. Glavni razlog za to je kontinuirani pad industrije“, ocenjuje se u mesečnom izveštaju Bundesbanke, i ukazuje na značajan pad narudžbi i veliko smanjenje poverenja preduzeća iz proizvodne delatnosti.\nU izveštaju se dodaje i da tržište rada već pokazuje znake slabosti i da pada poverenje u sektoru usluga.\nIako je Nemačka do sada odbacivala ideju o povećanju javne potrošnje zarad neutralisanja efekata usporavanja ekonomije, nemački ministar financija Olaf Scholz je u nedelju izjavio da Berlin ima fiskalnu snagu da se „punom parom“ suprotstavi svim budućim ekonomskim krizama.


Objekat Instituta opasnost za prolaznike\nIpak, kako su nam rekli u Sekretarijatu za komunalne i stambene poslove, Institut je obuhvaćen projektom koji Grad sprovodi na uređenju fasada, ali se minule godine nisu stekli uslovi za nastavak aktivnosti.\nS obzirom na to da je Dobračina ulica u samom srcu prestonice, veoma je prometna, a prema rečima žitelja Starog grada, fasada Instituta je odavno u vidno lošem stanju.\nKako su nam rekli u Sekretarijatu, Grad obezbeđuje sredstva za stambene objekte koji su pod zaštitom u smislu Zakona o kulturnim dobrima.\n- U planu je bio nastavak uređenja fasada, te su bila obezbeđena i sredstva u budžetu, a započete i aktivnosti na pripremi potrebne dokumentacije - govore u Sekretarijatu. - Ipak, Odluka o proglašenju vanrednog stanja uticala je i na poslove koji se odnose na uređenje fasada. U postupanju po propisanim merama, Grad je nastavio obavljanje prioritetnih poslova utvrđenih zakonom, a realizaciju ostalih planiranih poslova odložio za period kada se za to steknu uslovi, posebno imajući u vidu da su poslovi na uređenju spoljašnosti objekata po prirodi kompleksni i uključuju više subjekata na njihovoj realizaciji.\nU SEKRETARIJATU za inspekcijske poslove rekli su nam da nisu dobijali predstavke građana koji se odnose na ruiniranu fasadu Instituta. Takođe, objekat može biti rekonstruisan na osnovu akta nadležnog organa koji pribavlja vlasnik, odnosno korisnik predmetnog objekta.\nobnova zgrade rekonstrukcija zgrade obnova fasade Otpada fasada


KP došla do broja šasije automobila u vezi sa ubistvom Ivanovića | KoSSev\nIzvor: Gazeta Express/RTK\n"Kosovska policija je identifikovala broj šasije zapaljenog automobila pronađenog u Severnoj Mitrovici za koji se veruje da je povezan sa ubistvom Olivera Ivanović, a koji je uspela da locira preko međunarodnih komunikacionih kanala sa državom EU.\nKao rezultat saradnje sa ovom državom EU, uvek na operativnom policijskom nivou, pokazalo se da je automobil od 2009. godine bio na određenoj adresi u Srbiji i takođe je uspela da sazna kome je prodat automobil 2017.\nOvom prilikom, ministar Sefaj je zajedno sa generalnim direktorom Kosovske policije već poslao obaveštenje tužiocu o predmetu, koji je u procesu slanja svog zahteva, putem službenih kanala - za međunarodnu pravnu pomoć - srpskim vlastima."\nSAD nude podršku za istragu ubistva Ivanovića\nMinistar unutrašnjih poslova (Kosova), Fljamur Sefaj, sastao se danas zamenikom šefa misije u ambasadi SAD na Kosovu, Kolin Hiland (Colleen Hyland), kojoj se zahvalio za kontinuiranu podršku ove zemlje u izgradnji kapaciteta institucija za sprovođenje zakona, kao i opštu podršku Kosovu.\nHiland je ponudila potpunu podršku Amerike u istrazi ubistva Olivera Ivanovića, ali da da istragu vode institucije Kosova.\nMinistar Sefaj je istakao da su kosovske istražne institucije spremne da sarađuju i sa drugim akterima koji mogu doprineti informacijama u rešavanju slučaja.\nPoslednji vlasnik vozila u Srbiji, nacionalnost nepoznata\nIzvor: Gazeta Express (Deo teksta je izvorno preveden sa albanskog, osim naslova koji je adaptiran)\nKosovska policija otkrila je identitet poslednjeg vlasnika automobila iz kojeg se veruje da je srpski političar Oliver Ivanović, ubijen u utorak u Severnoj Mitrovici. Ali nacionalnost vlasnika ovog vozila je i dalje nepoznata.\nZamenik komandira policijske stanice u severnom delu Mitrovice, Besim Hoti, u izjavi za Express nije mogao da kaže da li je poslednji vlasnik Albanac ili Srbin, jer su istražitelji policije još u fazi istrage.\n"Koje je nacionalnosti poslednji vlasnik vozila još uvek nije nepoznato, to su odvojeni podaci policijskih istražitelja. Ja ne mogu u javnost sa onim šta istražitelji imaju. Oni vode svoj posao pod nadležnošću tužilaca odgovornih za predmet," rekao je Hoti.\nOn je dalje naglasio da je lokacija poslednjeg vlasnika vozila negde u Srbiji.\nPrema njegovim rečima, istraga u slučaju ubistva Ivanovića vodi se povećanim intenzitetom, a policija sarađuje sa međunarodnim vlastima.


VLADA SRBIJE DONELA ODLUKU: Lečenje virusa korona u Srbiji će od sada biti mnogo efikasnije\n15. 10. 2020. u 16:39\nVLADA Republike Srbije usvojila je na današnjoj sednici Uredbu o utvrđivanju elemenata godišnjeg Programa poslovanja za 2021. godinu, odnosno trogodišnjeg Programa poslovanja za period 2021-2023. godine, javnih preduzeća i drugih oblika organizovanja koji obavljaju delatnost od opšteg interesa.\nU pripremi godišnjih programa poslovanja za narednu godinu, odnosno trogodišnjih programa za period 2021-2023. godine, javna preduzeća su u obavezi da polaze od ciljeva i smernica ekonomske i fiskalne politike vlade, kao i da izvrše sveobuhvatnu analizu poslovanja za 2020. godinu, kako bi naredni godišnji i trogodišnji programi bili planirani na realnim osnovama.\nNa sednici je usvojen Zaključak o saglasnosti za pribavljanje leka Remdesivir, koji se koristi u lečenju obolelih od zarazne bolesti Kovid – 19 u okviru Mehanizma sporazuma o zajedničkoj nabavci medicinskih sredstava.\nČlanovi vlade doneli su odluku kojom se zadužuje Nacionalna akademija za javnu upravu da programira i sprovede obuke za pripadnike romske populacije sa stečenim visokim obrazovanjem, koji nisu zaposleni u državnoj upravi. U okviru predstojećih aktivnosti za unapređenje položaja Roma, Nacionalna akademija za javnu upravu sprovešće tokom ove i naredne godine paket multidisciplinarnih obuka za pripadnike romske populacije sa stečenim visokim obrazovanjem, čime će biti stvoreni uslovi da dobiju zaposlenje u organima javne uprave.\nNAJNOVIJI KORONA PRESEK U Srbiji za 24 sata zaražene 203 osobe, preminulo dvoje\n15. 10. 2020. u 14:52\nEPIDEMIOLOŠKA SITUACIJA U ČAČKU Četvoro novoobolelih, zarazili se na poslovnom sastanku\n15. 10. 2020. u 14:41\nVlada Srbije virus korona lek remdesivir nabavka medicinskih sredstava


Nadica Miljković je završila osnovne, master i doktorske studije na Elektrotehničkom fakultetu, Univerziteta u Beogradu (ETF). Glavna oblast njenog istraživanja je biomedicinsko inženjerstvo. Objavila je radove na temu analize biomedicinskih signala i akvizicije elektrofizioloških signala. Njen najveći naučni doprinos je u primeni matričnih elektroda za stimulaciju i merenje bioeletkričnih potencijala, kao i primena novih metoda za ocenu terapije na osnovu analize elektrofizioloških signala. Počela je da radi na ETF-u 2008. godine u zvanjima saradnik u nastavi i istraživač, a 2020. godine je birana u zvanje vanrednog profesora. Objavila je preko 60 radova, od čega 13 radova u časopisima sa impakt faktorom i dva otvorena elektronska udžbenika.


Više od 140 napada na 5G predajnike: Zemlje EU u panici, projekat ugrožen - Sputnjik Srbija\n14:47 19.10.2020 Preuzmite kraći link\nPetnaest članica EU pozvalo je Evropsku komisiju da odmah napravi strategiju za borbu protiv dezinformacija o telekomunikacionoj mreži pete generacije, upozorivši da bi EU mogla da propusti pravno obavezujuće rokove za postavljanje nove infrastrukture.\nŠirom Evrope je od januara do juna prijavljeno 140 napada povezanih sa 5G, većinom u Velikoj Britaniji i Holandiji.\nPotpisnice pisma traže od Komisije da nađe rešenje pre no što na meti napada bude buduća mrežna infrastruktura, u vreme pandemije korona virusa kada je građanima potrebna veza velike brzine.\n"Svedoci smo povećane aktivnosti pokreta protiv 5G mreže širom EU. Želimo da naglasimo da vandalizam nad telekomunikacionom infrastrukturom i eskalirajuće dezinformacije o elektromagnetnim poljima i 5G nisu samo pretnja po ekonomiju pogođenih zemalja članica, nego takođe onemogućavaju EU da ispuni svoje ambiciozne ciljeve u pogledu 5G", navodi se u pismu.\nPismo je upućeno potpredsednicama EK Margaret Vestegar i Veri Jurovoj i komesaru za unutrašnje tržište Tjeriju Bretonu.\nKomisija bi stoga trebalo da "primeni mere koje suzbijaju dezinformacije" o izloženosti elektromagnetnim poljima i 5G, i da edukuje građane da bi podržali uvođenje te tehnologije u skladu sa ciljevima EU, smatraju potpisnici pisma, prenose Novosti.\nPo uredbi iz 2018. godine, EU je obećala da će povećati razvijanje 5G mreža tako što će pre kraja 2020. obezbediti dostupnost 5G radio spektra.\nU okviru akcionog plana 5G za Evropu iz 2016, države su se obavezale da će razvijati svoju infrastrukturu za telekomunikacije naredne generacije. Ti ciljevi uključuju pokretanje servisa 5G u svim zemljama-članicama u bar jednom većem gradu do kraja 2020.\nJedan EU zvaničnik je nedavno za Euroaktiv rekao da sve članice EU imaju zakonsku obavezu da do kraja godine dodele 5G frekvenciju mobilnom operatoru.\nZemlje EU koje su potpisale pismo, ističu da "nepoverenje" nastalo zbog dezinformacija, može štetno da utiče na postavljanje infrastrukture za mobilne mreže (tornjeve i antene), kao i na postavljanje bežičnih pristupnih tačaka u manjim mestima.


UAE: Veliko interesovanje za hranu iz Srbije na sajmu u Dubaiju\nU Dubaiju je u toku 23. međunarodni sajam prehrambenih proizvoda Gulfood, a već prvog dana sajma, Nacionalni štand Srbije na kojem, u organizaciji Privredne komore Srbije (PKS) i Razvojne agencije Srbije (RAS), ponudu predstavlja 10 kompanija, bio je izuzetno posećen.\nKako je saopšteno iz PKS, privrednici iz Srbije održali su i niz bilateralnih sastanaka sa predstavnicima vodećih trgovinskih lanaca u Ujedinjenim Arapskim Emiratima (UAE).\nSajam Gulfood 2018 otvorio je Šeik Hamdan Bin Rashid Al Maktoum, ministar finansija UAE, koji je posetio Nacionalni štand Srbije i razgovarao sa izlagačima. Miloš Perišić, otpravnik poslova ambasade Srbije u UAE, upoznao je ministra finansija sa potencijalom srpske privrede u oblasti prehrambene industrije i mogućnostima saradnje sa kompanijama UAE.\nU okviru Nacionalnog štanda Srbije na sajmu Gulfood 2018, u jednoj od glavih hala Trade Centre Arena & Sheikh Saeed Halls, nastupaju: Yumis iz Niša, Jaffa iz Crvenke, Bahus iz Paraćina, Agranela iz Valjeva, Agropartner iz Lučana, ITN Group iz Beograda, Master Fruits iz Beograda, Jugprom iz Leskovca, PIK Bečej iz Bečeja, Basket Zdravija Hrana Made By Hand iz Golubinaca.\nOsim izlagača, PKS je organizovala posetu Sajmu i šest domaćih kompanija: Frueko, Sensa, ML Furit farm, Zlatiborac, Žitoprerada i Frikom.\nPredstavnici kompanija iz Srbije posetili su Privrednu komoru Dubaija i upoznali se sa uslovima poslovanja u tom emiratu, posebno u oblasti sektora hrane i pića. Privrednici iz Srbije održali su i bilateralne sastanke sa vodećim distributerima i maloprodajnim lancima u UAE kao što su: LuLu, Choithrams, Al Maya.\nGulfood (www.gulfood.com) je jedna od najvećih i najznačajnijih specijalizovanih izložbi prehrambene industrije u UAE i regionu Golfa, u okviru koje se organizuju susreti proizvođača, izvoznika, distributera i predstavnika vodećih maloprodajnih lanaca. Sajam se prostire na 100.000m², a očekuje se da će ove godine imati više od 90.000 posetilaca iz oko 100 zemalja koji imaju priliku da se upoznaju sa proizvodnim programom više od 5.000 izlagača u osam sektora. Sajam traje do 22. februara.\nPrema podacima Republičkog zavoda za statistiku, u 2017. ukupna spoljnotrgovinska robna razmena Srbije i UAE iznosila je 106,5 miliona dolara. Srbija je u UAE izvezla robu u vrednosti od 91 milion dolara, a uvezla robu vrednu 15,6 miliona dolara, stoji u saopštenju PKS.


Sportske.net - Remi u "derbiju davljenika", Kaljari ispustio pobedu u 90. minutu\nČetvrti poraz u nizu za novajliju u ligi.\nU derbiju začelja i uvodnom meču 14. kola Serije A fudbaleri Kaljarija i Salernitane odigrali su nerešeno 1:1, a meč je rešen u poslednjem minutu kada su gosti evrogolom Federika Bonacolija stigli do remija.\nU sudaru davljenika u borbi za opstanak domaćin je bio bliži pobedi, a prvi gol na meču postigao je Leonardo Pavoleti u 73. minutu tako što je na asistenciju Žoaa Pedra smestio loptu u mrežu.\nUprkos terenskoj dominaciji i silnijim atacima ga golu rivala, Kaljari je mogao da poklekle u 41. minutu da je za nijansu precizniji bio Nadir Zortea, čiji udarac je završio tik pored leve stative.\nDelovalo je da će sva tri boda ostati na Sardiniji, ali se sa tim nije usaglasio iskusni Bonacoli, koji je u poslednjem minutu meča uhvatio volej-udarac na drugoj stativi i na krivoj nozi uhvatio nemoćnog golmana domaćih.\nOvaj remi nikom nije mnogo doneo. Sada oba tima imaju po osam bodova i zauzimaju poslednja dva mesta na tabeli, tri manje od sigurne zone u kojoj se nalazi Specija, najgoreplasirani tim među bezbednima.


Kolumne & novosti: DRAŽA PETROVIĆ: Situacija izmiče kontroli, fascinira potreba države da stvari prikriva\nDRAŽA PETROVIĆ: Situacija izmiče kontroli, fascinira potreba države da stvari prikriva\nGlavni i odgovorni urednik dnevnog lista Danas Dragoljub Petrović ocenjuje da situacija sa koronavirusom u zemlji izmiče kontroli, dodajući da fascinira potreba države da neke stvari prikrije, dok, kako kaže, naziva neprijateljima i defetistima sve one koji govore o stanju s prvih linija, poput predsednika Sindikata lekara i farmaceuta Radeta Panića. Potreba predsednika Vučića da od svakog ko ima kritiku na račun vlasti napravi neprijatelja - to već postaje potpuno degutantno, ističe gost Novog dana.\nPetrović je, komentarišući odnose Podgorica-Beograd, naveo da su potezi bili ishitreni i s jedne i s druge strane, da je strana iz Srbije povukla miroljubiv potez što je, kako ocenjuje, u svakom slučaju dobro. On primećuje da je povlačenje proterivanja ambasadora Crne Gore glavna vest u gotovo svim štampanim medijima. To jeste tema, ali ne za glavni naslov, naglašava Petrović. Kao po komandi se u nekom delu štampe, sa nekog mesta, neke teme usmeravaju, možda u smislu - nemojte da naduvavate mnogo koronu, da ne pravimo paniku, iako to nije pravljenje panike, nego izveštavanje o situaciji u zemlji, kaže urednik lista Danas. To se već dešavalo tokom pandemije, naročito u provladinim tabloidima, dodaje.\nOsvrćući se na Vučićeve izjave za vreme posete bolnici koja se gradi u Kruševcu, kaže da na osnovu njih ispada da je jedini krivac što su bolnice tokom leta bile pune - opozicija koja je organizovala demonstracije u julu.\nČini mi se da država sada taktizira, Vučić je sinoć spominjao neke crne fondove, čini mi se da je zapravo rekao da se država ispucala odmah posle 'prve pobede nad koronom', kada je podeljeno raznih vidova pomoći firmama, pa su i građani dobili 100 evra, pa izgleda da se država iscrpila na neki način tada, pogrešno procenjujući da korone neće biti, ocenjuje Draža Petrović.\nNavodi da ga fascinira "potreba države da neke stvari prikrije i da ljude koji govore sa lica mesta, odnosno iz tih crvenih zona kovd bolnica, poput Radeta Panića, pa i ne samo njega", već i ostalih potpisnika Ujedinjenih protiv kovida koji su delom ljudi na prvim linijama "fronta" sa koronom, napravi neprijateljima.\n"Potreba predsednika Vučića da od svakog ko ima kritiku na račun vlasti napravi neprijatelja - to već postaje potpuno degutantno... Ja shvatam da vi ratujete protiv političke opozicije - oni hoće da dođu na vlast, vi hoćete da ostanete vlast... Ali, ovde svako ko se pojavi, ako nije partijski angažovan ili političar, a to su recimo novinari i lekari - on automatski postaje neki neprijatelj i ide prema njemu neka vrste osvete. Znamo da je bilo slučajeva da su potpisnici peticije Ujedinjeni protiv kovida smenjivani sa pozicija, i bilo je nekoliko desetina takvih slučajeva i da postoji protiv njih određena vrsta pritiska na poslu", istakao je urednik lista Danas.\nPetrović napominje da Panić u svom tekstu (upućenom dr Predragu Konu) navodi da je on od početka pandemije želeo da bude dobrovoljac u tzv. crvenim zonama, ali da mu je baš zbog toga što je predsednik Sindikata lekara i farmaceuta to onemogućeno - da bude na prvoj liniji da ne bi govorio kakva je stvarna situacija "i sa tim famoznim respiratorima koje je predsednik nabavljao kao 'šampion sveta u nabavljanju respiratora', pa do svih ostalih stvari". "I on piše o tome da nema ventilatora, odnosno respiratora dosta, da moraju kao u Italiji, na licu mesta, da odlučuju koga da stave na respirator a koga ne, i to je prosto zastrašujuće. I predsednik umesto da prizna da postoje slabosti sistema, on označava Radeta Panića kao neprijatelja koji, eto, hoće predsedniku verovatno da radi o glavi i on se uzdržava da mu odgovori. To je jedna besprizorna situacija za jednog predsednika", navodi gost N1.\nPetrović je govorio i o tome da su poslanici SNS u Skupštini mahali prošle nedelje Koraksovim karikaturama kao dokazom da se sprema atentat. To je po zna koji put da se karikature koriste za tako nešto, dodaje. Korkasova karikatura u kojoj Aleksandar Vučić sam sebi crta metu, što je svima koji znaju šta je karikatura - znaju i da je to metafora, bila je tema i tokom vikenda na provladinim televizijama, da je to gotovo dokaz da su karikaturisti prethodnica atentatora koji vrebaju predsednika, navodi Petrović.\nVučić i ljudi koji ga okružuju imaju potrebu poslednjih šest godina, prve dve nisu bile tako dramatične, da glume neku žrtvu, a predsednik sebe gleda da poredi sa Zoranom Điniđićem koji je stradao zbog svojih političkih ideja, ocenjuje gost N1. On navodi da ljudi koji to gledaju u to i veruju, ocenjujući da se radi o jednoj zloupotrebi vlasti i ispiranju mozga ljudima, "posebno igrajući se sa tom pričom o atentatu".\nStalno imamo neke tenzije da neko hoće da ubije predsednika, od oružja nađenog u Jajincima, pa preko vanrednih emisija na Pinku na kojima je to govoreno - ja ne znam koja je to sila u Srbiji koja to želi, navodi Petrović, dodajući da možda ima ludaka, ali da se uvek ispostavi da su te priče bile preterane. Ispostavila se na primer, navodi, kao netačna informacija ministra Aleksandra Vulina koji je pričao da je tog dana (kad je nađeno oružje u Jajincima) devedeset pripadnika raznih klanova viđano u blizini tog naselja.\n"Verujem da uvek u državi imate neke ludake ili grupe ludaka koja želi nekoga da ubije. Takve niko nikada ne može podržati. Postoji opravdana sumnja da je većina priča o tim atentatima - politička propaganda. Ako mislite da (karikaturiste) Koraks ili Dušan Petričić rade sa nekim klanom koji planira da likvidira nekog političara, onda možemo da se smejemo ili plačemo u kojoj državi živimo", naveo je.\nUpitan o predlogu Vlade da se taksa za RTS poveća sa 255 dinara na 299 dinara, kaže da je jasno da javni servis mora da postoji u svakoj državi, ali takođe jasno je, kaže, da javni servis mora da obavlja svoju funkciju i da zna da radi u interesu u javnosti, a čini mu se da to on ne radi u svom informativnom programu, za koji je ocenio da je "siromašan objektivnošću". Podsetio je da je predsednik Vučić prilikom dolaska na vlast pričao da neće nikada uvesti pretplatu.


Vaša lokacija: Početna / INFO / Strana 5\nKratkotrajno pamćenje i lutanje misli imaju zanimljiva objašnjenja. Koliko puta ste se zapitali da li je sve u redu sa vašom memorijom, jer ne možete odmah da zapamtite…\nU skladu sa najnovijim razvojem epidemiološke situacije i potrebama zdravstvenih ustanova, UNICEF je danas isporučio 20 protokomera i četiri neonatološka respiratora Kliničkim centrima u Nišu i Kragujevcu. Tokom…\nUhapšen 26-godišnjak iz Niša zbog postojanja sumnje da je izvršio obljubu nad četrnaestogodišnjakinjom. Foto: Portal Media Press Srbija Pripadnici MUP-a u Nišu, u saradnji sa Višim javnim tužilaštvom,…\nNoćas oko 3.30 gorela su dva automobila u Somborskoj ulici u Nišu. Vatrogasci su ugasili plamen, ali još nema informacija da li je neko povređen. Automobili bili parkirani…\nNiška policija pronašla je sinoć oko 21 čas beživotno telo muškarca u automobilu marke “mercedes”. Foto: Portal Media Press Srbija Prema prvim nezvaničnim informacijama muškarac (48) pronađen je…\nU Srbiji je tokom poslednja 24 sata registrovano još 383 slučaja korona virusa, a preminulo je 13 osoba, što je, kako je rekla premijerka Srbije Ana Brnabić, najteži…\nU Srbiji je do sada koronavirus registrovan kod 19.334 osobe, a od posledica zaraze preminulo je 429 ljudi. Testirano je 515.395 osoba. Zbog porasta broja zaraženih Krizni štab…\nKod jedne od dve trudnice u Kliničkom centru Niš, potvrđeno je prisustvo korona virusa. Za drugu trudnicu, za sada, nije sigurno da li ima koronu. Trudnica u šestom…\nFudbaleri Radničkog danas su počeli pripreme za novu sezonu u Superligi Srbije, koja treba da počne 1. avgusta. Prozivku na stadionu Čair izvršio je šef stručnog štaba Radoslav…


VTC | Drugi dan Regionalnog sajma privrede u Staroj Pazovi protekao u znaku turizma - VTC\nDrugog dana 14. Regionalnog sajma privrede u Staroj Pazovi, je bilo veoma živo, uz odličan odaziv posetilaca koji su kreirali poslovnu atmosferu zajedno sa brojnim izlagačima. Organizatori sajma, koji se održava na prostoru Kompleksa sportsko – rekreativnih bazena u Novoj Pazovi 30. septembra i 1. oktobra, opština Stara Pazova, Regionalna privredna komora Sremskog okruga, kao i partner Sajma – nemačka kompanija “MTU Aero Engines” zadovoljni su posetom i poslovnim aktivnostima.\nOpština Stara Pazova je, kao dodatnu atrakciju ovogodišnjeg 14. Regionalnog sajma privrede za posetioce i izlagače organizovala prevoz i razgledanje otvorenim dvospratnim autobusom. Predstavnici opštine Stara Pazova, posetioci i sajamski izlagači prokrstarilili su industrijskim zonama, kao i kroz glavna mesta ove opštine. Direktor kompanije „MTU Maintenance Serbia“ Rajner Beker takođe je imao prilike da iz ove perspektive vidi opštinu i dodatno doprinese organizaciji kao partner sajma.\nVeliko interesovanje drugog dana sajma kao i što se očekivalo bilo je za sajam zapoljavanja na kojem su učestvovale brojne uspešne kompanije i ponudile više od 200 radnih mesta. Sajam su posetili i učenici Tehničke škole iz Stare Pazove koji su na sajam došli takođe otvorenim autobusom.\nOpština Stara Pazova konstantno razvija i promoviše sve primamljivije turističke potencijale, posebno u vezi sa ponudom Dunava. Privreda se i u tom segmentu razvija, novi hoteli, privatan smeštaj, restorani, konjički klubovi i naravno vinarije koje imaju veoma važno mesto u turističkoj ponudi.\nNa sajmu nastupa i Turistička organizacija Stare Pazove koja predstavlja lokalne turističke atrakcije i privredne subjekte koje posećuju poslovni gosti, ali i sve veći broj turista. Kroz aktivni, manifestacioni i gastronomski turizam Sajam je bio prava prilika da se raspoloživi kapaciteti uposle.\nSpecijalno izdanje VTC njuzletera\nPredstavljanje turističke ponude Vojvodine na beogradskom Međunarodnom sajmu turizma\nDunavski centar za kompetenciju na 43. Međunarodnom sajmu turizma u Beogradu\nNovi termini Sajma turizma, HORECA opreme i Sajma vina – Beowine\nOnlajn konferencija „Biciklizam na Dunavu“\nMicko на Specijalno izdanje VTC njuzletera


Pre osam godina srpski ultradesničari najavili su marš ulicama Beograda. Policija ga nije dozvolila, a umesto neonacista, prestonicom su se pod parolom “Neće proći” prošetali građani. Srpska ultradesničarska organizacija, Nacionalni srpski front (NSF), sada za početak oktobra najavljuje novi marš ulicama Beograda pod nazivom Srpski marš kojim žele da izraze bunt protiv EU integracija.\nPolicija je lokalnim medijima rekla da za sada ništa ne zna o tom skupu, a rok za prijavu protesta istekao je prošle nedelje.\nTanja Tagirov novinarka nedeljnika Vreme kaže da je ne bi iznenadilo da front ipak pokuša da izađe na ulice Beograda i održi svoju šetnju. "Ništa me ne bi iznenadilo i vrlo je moguće da će probati da izađu, jer su jako agresivni, ali i da će ih policija u tome sprečiti," objašnjava Tagirov.\nIako na zvaničnoj strani Nacionalnog srpskog fronta stoji da članovi njihove organizacije nisu šovinisti i da mržnja, netrpeljivost i diskriminacija neće biti deo njihove političke borbe, na istom sajtu se osuđuje nedavno održana Parada ponosa u Beogradu, a otvoreno se i zagovara antimigrantska politika. Jedna od tema tribine koju je ovo udruženje održalo u aprilu bila je "ilegalna migracija - najezda migranata iz Azije i Afrike".\n"Ne čini nekoga fašistom to što je protiv imigranata, " navodi Marko Gajinović, jedan od aktivista udruženja u zemlji koju je po poslednjim procenama prošlo 700 000 migranata od početka krize, a zbrinuto negde oko 6000 trenutno u azilima.\nGordana Čomić, zamenica predsednika Demokratske stranke kaže da najavljena protestna NSF šetnja ne bi trebala da se održi "Ne bi smelo da se desi da se marš održi jer svaka vrsta pojave takvog skupa bilo bi ruganje vlasti," navodi Čomić.\nU jednom od članaka na sajtu se i kaže da" NSF osuđuje paradu srama" koja se u nedelju održala u Beogradu i koja je prošla bez incidenata, ali uz jako obezbeđenje policije.\nDejan Anastasijević, novinar Vremena kaže da je mnogo veći problem to što su se neonacisti infiltrirali u državne vlasti u Srbiji. "Vučić je u svom nastojanju i želji da se okruži raznolikim idejama doprineo ovome. Nacionalisti su se infiltrilari u državni vrh i političke partije, a stavovi koji se čuju nisu pro evropski," navodi Anastasijević.\nOn navodi da su i država i sudovi u Srbiji pokazali veliko razumevanje kada su fašističke poruke u pitanju.\nNSF je u martu ove godine održao okupljanje pod nazivom Marš sećanja povodom 17 godina od NATO bombardovanja Srbije. Skup su takođe obezbeđivale jake snage policije.\nTagirov je u razgovoru za Glas Amerike rekla i da ne veruje da će građani Beograda hteti 1. oktobra, za kada je zakazan skup, da izađu na ulice i sukobe se sa ultra desničarima.\n"Ne verujem da će obični građani izaći na ulice, pre mislim da će se ljudi, ako ih i bude, prošetati sa transparentima i da će policija reagovati i okončati sve," kaže Tagirov.\nNovinarka Vremena navodi i da je problem u trenutnoj vlasti u Srbiiji koja na neki način toleriše i žmuri na jedno oko kada su u pitanju govor mržnje i isticanje neonacističkih simbola i ideja u javnosti.\n"Ne bih rekla da su neonacisti prilično jaki i brojni, ali imaju neku prećutnu podršku kod domaćih političara, jer današnja vlast je to isto radila 90-tih godina kada je delila ljude na patriote i izdajnike," kaže Tagirov.\nI Anastasijević ne vidi da neonacisti imaju neku veliku snagu u Srbiji. "U onom smislu u kojem postoje u Evropskoj Uniji nemaju tu snagu, jer po nacističkoj ideologiji Sloveni su niža rasa, a oni ovde pokušavaju da naprave neki slovenski nacizam," objašnjava novinar Vremena.\nMinistarstvo unutrašnjih poslova se još nije oglasilo da li će protesta biti ili ne, a veći deo javnosti očekuje zabranu ovakvog okupljanja. "S obzirom da su svi evropski zakoni i vrednosti na snazi, barem kada je zvanična politika u pitanju, očekujem da ovaj skup ne bude odobren," navodi novinarka Vremena.\nČomić navodi i da veliki broj ljudi u Srbiji otvoreno podržava fašističke ideje. "Naša vlast ima zatvorena oba oka na ovu pojavu, a veliki broj ljudi, da se izrazim internet govorom, lajkuje fašizam, a šeruje kič nacionalizam. Onoliko koliko vlast dozvoli ovim grupama da budu jake, toliko će i biti jake," objašnjava podpredsenica.\nNa pitanje da li evenutalno odobrenje od strane policije da se održi ovakva vrsta skupa znači da je Srbija postala tolerantnije društvo, Tagirov kratko kaže da "ne priznaje toleranciju prema fašistima".\nPred Višim sudom u Beogradu juče je nastavljen postupak po zahtevu za rehabilitaciju Milana Nedića, predsednika srpske vlade za vreme okupacije u toku Drugog svetskog rata.\nNedićevi potomci zatražili su od suda da rehabilituje, odnosno poništi Uredbu Vlade FNRJ kojom je Milan Nedech proglašen za narodnog neprijatelja i na osnovu koje su mu oduzeta gradjanska i imovinska prava.\nNedić nikada nije bio osuđen, niti je protiv njega podignuta optužnica, a u pritvoru je navodno izvršio samoubistvo.\nGrb koji je simbol Nacionalnog srpskog fronta bio je korišćen na novčanicama Nedićeve Srbije" zbog čega ga naši protivnici jako mrze, a mi naprotiv jako volimo", navode na sajtu NSF.\nIspred zgrade suda u Beogradu okupili su se protivnici i pristalice rehabilitacije, a sud su obezbeđivale pojačane policijske snage.\nU dosadašnjem toku postupka saslušano je nekoliko svedoka, a sledeće ročište je zakazano za 28. novembar.


Starmen vozi prema Marsu - ELEMENTARIJUM\nU utorak, 6. februara, uspešno je lansiran automobil u svemir pomoću trenutno najmoćnije rakete na svetu\nCrveni auto plovi svemirom, tačnije šlepuje ga trenutno najmoćnija raketa na svetu, a u pojedinim trenucima iza njega se vidi Zemlja za koju je Dejvid Bouvi u svom hitu Space Oddity rekao da je kada se posmatra iz limene konzerve daleko od sveta, plava. Ovaj kabriolet je na putovanje krenuo upravo uz Bouvijeve pesme, a na instrumentalnoj tabli lutka astronaut po imenu Starmen ima samo jednu poruku ‑ Ne paniči.\nU popodnevnim časovima 6. februara, po lokalnom vremenu, iz Svemirskog centra „Kenedi“ na Floridi kompanija Ilona Maska SpaceX lansirala je u svemir automobil kompanije Tesla, čiji je jedan od osnivača takođe Mask. Mada ne postoje naučni razlozi da se u svemir pošalje automobil vredan oko 100.000 dolara, u jednoj od rasprava na Tviteru Ilon Maska je ostvarenje svojih fantazija objasnio rečima da mu se dopada ideja da se auto beskonačno kreće svemirom i da ga možda kroz nekoliko miliona godina pronađu vanzemaljci.\nAutomobil se nalazi u Zemljinoj orbiti, a nakon što neko vreme bude izložen radiokativnom zračenju u Van Alenovom pojasu, trebalo bi da se nađe u orbiti oko Sunca između Zemlje i Marsa i da se povremeno veoma približi „crvenoj planeti“ uz male šanse da je ikada dodirne. Ukoliko se „vožnja“ bude odvijala po planu, kabriolet bi mogao beskonačno dugo da lebdi svemirom. Sa druge strane, postoji mogućnost i da ne napusti Zemljinu orbitu.\nSam Ilon Mask je govorio da šanse da lansiranje uspe nisu veće od 50 odsto, a automobil je lansiran raketom Falcon Heavy, od koje je u istoriji svemirskih istraživanja bila moćnija samo Saturn V, koja je prevozila ljude na Mesec u okviru Apolo programa. Falcon Heavy spada u one koje prevoze veoma teške terete i u nisku Zemljinu orbitu može da preveze oko 63 tone, koliko bi iznosila masa 12 slonova. Visoka je kao zgrada od 20 spratova, a napravljena je tako da može ponovo da se koristi, što je jedna od poznatih i najvažnijih ideja Maskovog poslovanja.\nRakete koje se nakon lansiranja vraćaju na Zemlju umesto da eksplodiraju Mask poredi sa avionima koji se koriste za veliki broj putovanja, a princip recikliranja primenjen je i kada je na ovu raketu, koju je počeo da razvija pre samo sedam godina, ugradio tri bustera sa manje Falcon 9 rakete. Prvobitna ideja bila je da oživi putovanja ljudi na Mesec kao i da započne ostvarivanje drugog američkog sna, odlazak na Mars. Međutim, Mask za letove sa ljudskom posadom sada razvija novu generaciju raketa Big Falcon Rocket.\nOva raketa je rekorder i kada je u pitanju cena lansiranja veoma teških objekata pa tako jedno njeno lansiranje košta oko 90 miliona dolara, dok bi lansiranje SLS, koju razvija NASA, u skorijoj budućnosti moglo da košta i do milijardu dolara. Ubrzo nakon istorijskog lansiranja automobila dva spoljna bustera su se odvojila i vratila na Zemlju, dok je za centralni po planu trebalo da sleti u Atlantski okean, ali je brzina bila toliko velika da se nakon udara u vodu raspao.\nPri poređenju Falcon Heavy rakete sa njenim prethodnicama treba imati u vidu da je do sada najmoćnija raketa Saturn V bila jedan od najvećih i najskupljih državnih projekata u istoriji SAD, a da, sa druge strane, danas prvi put najmoćnija raketa na svetu pripada privatnoj kompaniji. Piter Aps, kolumnista Rojtersa, u jednom od svojih tekstova kaže da su u 16.i 17. veku evropske monarhije prepuštale privatnicima rizična putovanja na neistražene teritorije, što bi u 21. veku moglo da se desi sa ispitivanjem svemira.\nMeđu planovima za budućnost kompanije SpaceX nalazi se izgradnja nove svemirske stanice oko Meseca, lansiranje novih satelita kao i slanje ljudi na veoma daleke svemirske destinacije, kao i putovanje dva civila oko Meseca, koje bi moglo da se odigra čak i ove godine.


Konvencionalna ili alternativna medicina, Sveti Arhangel Novi Sad\nBlog Konvencionalna ili alternativna medicina\nKonvencionalna ili alternativna medicina\nPraktično je nemoguće odgovoriti na pitanje da li je bolja konvencionalna medicina ili ipak alternativna. Mnogi aspekti moraju biti uzeti u obzir, da bi odgovor na ovo pitanje bio kompletan.\nU suštini, niko nije u poziciji da pruži tačan odgovor, jer sve zavisi i od sklopa ličnosti i od samog slučaja.\nŠta je konvencionalna medicina?\nZvanična definicija je vrlo jasna, jer je u suštini konvencionalna medicina ona na koju smo donekle navikli.\nDakle, to podrazumeva odlazak kod odabranog stručnjaka na pregled, a zarad procene celokupnog stanja organizma ili utvrđivanja postojanja određenog oboljenja.\nTu je jako važno da odnos između lekara i pacijenta bude izgrađen prvenstveno na uzajamnom poverenju i poštovanju, te da postoji nesmetana komunikacija.\nKao što joj i sam naziv kaže, alternativna medicina predstavlja brojne alternativne postupke lečenja, kao što su na primer fitoterapija, akupunktura, akupresura i druge metode.\nVrlo često alternativna medicina propagira da je mana konvencionalne medicine, što leči posledicu, a ne uzrok. A u suštini, to važi kod određenih oboljenja, budući da alternativna medicina mahom smatra da brojne bolesti dolaze primerno od različitih psihičkih poteškoća.\nČesto se za ljude koji se bave alternativnim tehnikama lečenja govori da su šarlatani i prevaranti, a špo naravno nije istina u većini slučajeva.\nIako su ranije zaista osobe koje su se bavile alternativnim tehnikama lečenja bile tako okarakterisane, činjenica je da danas mnogi lekari propagiraju da treba kombinovati tehnike i konvencionalne i alternativne medicine.\nIma naravno i onih koji smatraju da je konvencionalna, odnosno medicina uopšte isključivo hirurgija, a da se sve ostalo ne može smatrati medicinom.\nOprečna su mišljenja o tome da li se treba obraćati lekarima za različite poteškoće ili prvo pokušati sa primenom alternativnih metoda lečenja.\nBez želje da stajemo na stranu jednih ili drugih, tek činjenica je da su lekari zaposleni u brojnim specijazovanim medicinskim ustanovama uložili dugogodišnji trud da bi postali vlasnici diplome, te se iz tog razloga svakako smatra da bi im trebalo verovati.\nSa druge strane, neretko se događa da ljudi koji primenjuju alternativne tehnike lečenja imaju donekle sumnjive diplome, ali naravno to nije uvek slučaj. I među osobama koje primenjuju brojne alternativne tehnike lečenja postoje itekako visokokvalifikovani stručnjaci, kojima zaista treba u potpunosti verovati.\nSada je sasvim jasno zašto je praktično nemoguće navesti dali je bolje prikloniti se alternativnoj ili konvencionalnoj medicini, jer to zaista zavisi prvo od pacijenta do pacijenta, odnosno od stanja njegovog zdravlja na prvom mestu.


DAČIĆ: Gde god se okupimo svi iz regiona – “kurcšlus”, da odemo i u neke druge zemlje? | Ekspres.net\nNi skup posvećen Berlinskom procesu u Londonu, na kojem su se okupili svi iz regiona Zapadnog Balkana, nije mogao da prođe bez “kurcšlusa”, kaže Ivica Dačić.\n”Potvrdilo se da, gde god se okupe svi iz regiona, dođe do nekog kuršlusa. Ministar spoljnih poslova Velike Britanije nije ni došao na skup jer je podneo ostavku. Da odemo i u neke druge zemlje?”, rekao je šaleći se ministar spoljnih poslova Srbije na današnjoj konferenciji o odnosima Srbije i Albanije, u organizaciji agencija Tanjug i ATA.\nOn se ”izvinio” zvaničniku Evropskog parlamenta Eduardu Kukanu.\n”Ja sam već rekao, ili ćete nas primiti u EU, ili ćete se raspasti”, rekao je Dačić.\nKukan se potom, tokom svog izlaganja, osvrnuo i na Dačićevu šalu, rekavši: “S tim u vezi bih vam nešto poručio – ako planirate sledeće posete nemojte da putujete samo po evropskom kontinentu, već uključute u svoje planove i neke druge.”\nTags euivica dacickonferencijaodnosi Srbije i Albanijezapadni balkan\nIVICA DAČIĆ: Ruski centar u Nišu neće biti tema Atlanskog saveta DAČIĆ: Bez formiranja ZSO nema ni Briselskog sporazuma MAKRON U EVROPSKOM PARLAMENTU: Nije trenutak za proširenje EU i primanje novih članica sa Zapadnog Balkana POLITIKO: Dok se Evropa brine zbog uloge Moskve na Zapadnom Balkanu, Turska se vraća na velika vrata


O’Konel: Korupcija će uništiti Kosovo\nIzvor: JUGpress.com, 16.Avg.2019, 23:17\nNepotizam, korupcija i zarobljavanje države uništiće Kosovo, izjavio je danas ambasador Velike Britanije u Prištini Rori O’Konel. “Strpljenje kosovskih prijatelja iščezava.\nGrađani Kosova zaslužuju bolje, ali samo ako odluče da kazne one koji su uključeni u ovakve radnje“, poručio je O’Konel, prenosi Kosovo >> Pročitaj celu vest na sajtu JUGpress.com << onlajn. O’Konel je tako podržao ambasadu SAD koja je sledila primer njegove zemlje i povukla se iz odbora Agencije za poređenje i verifikaciju imovine.\nOn je ponovio da se povukao iz tog odbora kada je kosovska skupština imenovala Nasera Šalju, jer ga smatraju nekvalifikovanim i nekompetentnim i to zbog njegovih veza sa poslanicima iz vremena dok je bio u OVK. “Skupština je ignorisala kvalifikovanog kandidata koji nije imao te veze. Sada su SAD sledile naš primer“, rekao je O’Konel.\n“Nema smisla gubiti vreme pokušavajući da pomognemo kosovskim institucijama kada se većina u kosovskoj skupštini ne brine o tome i kada se pojedinci ne stide da rade nepravedno i nepravilno”, poručio je ambasador Velike Britanije.\nAmbasada SAD je danas, kao i Britanci prethodno, povukla svog predstavnika iz kosovske Agencije za poređenje i verifikaciju imovine, nakon što je pre nekoliko meseci u odbor te agencije izabran Šalja, bivši komandant Oslobodilačke vojske Kosova, kojeg predstavnici diplomatskih misija u Prištini smatraju nekvalifikovanim.\nVeselji: Povlačenje predstavnika SAD iz Agencije loša vest za Kosovo\nIzvor: Danas, 17.Avg.2019, 11:35\nPovlačenje predstavnika SAD i Velike Britanije iz Agencije za poređenje i verifikaciju imovine Kosova je loša vest za Kosovo, ocenio je predsednik Skupštine Kosova Kadri Veselji posle saopštenja da je ambasada SAD povukla svog predstavnika iz Agencije. Članak Veselji: Povlačenje predstavnika SAD...\n19:08: MAST HEV OVE ZIME! Obojeno veštačko krzno „vrišti“ i nose ...\n18:55: Magla usporava saobraćaj\n18:55: "ŠTA JE DANIJELA VIDELA U TEBI" Jednom rečju Ognjen odgovorio i...


Većina podržava Merca za naslednika Angele Merkel | Restart Magazin\n04/11/2019 04/11/2019 Urednik\tAngela Merkel, Fridrih Merc, Kramp Karenbauer, Nemacka\nVećina nemačkih birača bi više volela da vidi Fridriha Merca na čelu vladajućih demohrišćana (CDU) nego sadašnju liderku Anagret Kramp Karenbauer, štićenicu kanelarke Angele Merkel, pokazala je juče objavljena anketa.\nMerc, kojeg podržava veteranski konzervativac i bivši ministar finansija Volfgang Šojble, popularan je među članovima CDU koji žele da ekonomska i migraciona politika skrenu više udesno, navodi Rojters.\nOko 31 odsto ispitanika voljelo bi da on bude lider partije i potencijalni naslednik Angele Merkel kada napusti dužnost prije sljedećih izbora 2021, dok je Kramp Karenbauer izabralo svega 19 odsto ispitanika, pokazala je anketa čije je rezultate objavio list „Bild“.\nPre godinu dana Kramp Karenbauer, koja je pobedila Merca na izborima za lidera CDU u decembru, nadmašila je Merca sa 33 odsto u odnosu na 28 procenata u istoj anketi.\nKramp Karenbauer je štićenica Angele Merkel(Foto: Reuters)\nMeđutim, u trenutku kada ekonomija usporava, a Kramp Karenbauer ne nailazi na očekivani prijem, situacija je loša za CDU. Prošle nedelje ta partija je pretrpjela žestok poraz od desničarske Alternative za Nemačku (AfD) na izborima u istočnoj državi Tiringiji.\nIstraživanja pokazuju da je pozicija CDU kao mejnstrim partije u opasnosti, a postoji mogućnost totalnog raspada kao što je to bio slučaj sa nekada izuzetnom Socijaldemokratskom partijom (SPD), mlađim partnerom u Merkelinoj koaliciji.\nPrema istraživanju, Konzervativci imaju podršku od 27 odsto u poređenju sa SPD-om koji podržava 16 odsto ispitanika, dok je njih 15 odsto podržalo AfD.\nMerc će svoje planove u vezi sa strankom izložiti na konvenciji CDU krajem meseca u Lajpcigu, navodi Rojters.\n← Demonstranti napali iranski konzulat u Karbali, stavili zastavu Iraka\nUnion Berlin: Klub za koji su navijači davali krv i sami gradili stadion →


Kako Ameri i Britanci ruše Srbiju i Srpsku: ISTI CILJ PROTESTA U BEOGRADU I BANJALUCI! - Afera\nPočetkom decembra Metju Palmer, zamenik pomoćnika državnog sekretara SAD za jugoistočnu Evropu, posetio je Sarajevo gde se sastao sa članovima Predsedništva BiH. Američki dipolomata je nakon razgovora „u četiri oka“ sa srpskim članom Predsedništva, potvrdio da sankcije Miloradu Dodiku ostaju na snazi i da sam „Dodik zna šta se od njega očekuje kako bi sankcije bile uklonjene.“\nŠta je to što Palmer traži od Republike Srpske, ali nikako ne postiže da dobije potvrdan odgovor na ultimatum?! Naime, američki državni sekretar jasno je poručio Miloradu Dodiku da će sankcije biti ukinute ukoliko on pristane na integracije BiH u NATO pakt. U Vašington se vratio sa porukom da Republika Srpska ostaje na putu vojne neutralnosti.\nMilorad Dodik je već godinama kamen spoticaja američkih interesa na Balkanu. Zbog toga se uoči izbornih procesa u Republici Srpskoj kampanja za njegovo rušenje obilato finansira iz američkih i britanskih fondacija, a ambasade Londona i Vašingtona u BiH pretvaraju se u prave izborne štabove odakle se koordinira rad većeg dela opozicije i nevladinog sektora.\nNa njihovu nesreću, Dodik je uspeo da preživi scenario koji su mu namenili. Izašao je kao pobednik poslednjeg izbornog ciklusa i pokazao da njegova politika i dalje uživa podršku većine građana Republike Srpske. Čitava izborna kampanja opozicionog bloka protekla je pod parolom „Pravda za Davida“. Tragedija jednog mladića zloupotrebljena je u političke svrhe i stavljena u službu rušenja institucija Republike Srpske. Nesrećni otac preminulog Davida okupljao je narod na trgovima i ulicama, a podršku je dobijao iz političkih krugova u Sarajevu i pripadnika nekadašnje Armije BiH.\nNJegova sudbina je korišćena kao instrumenet za slanje radikalnih poruka protiv Milorada Dodika i njegovih najbližih saradnika. Davor Dragičević je tokom javnih nastupa ponavljao da “Republike Srpske više neće biti“, a u više navrata je javno pozivao na linč porodice ministra policije, Dragana Lukača ,uz povike da će „loviti i njega i njegovu decu“.\nDevet meseci su održavani protesti, blokirane su ulice i prilazi institucijama. Iako nijedan skup nije bio uredno prijavljen organima reda, policija nije reagovala, pre svega zbog pijeteta prema porodici Dragičević, ali stvari su odavno izmakle kontroli. U pravnoj državi zakoni moraju važiti jednako za sve. Davor Dragičević je priveden, jer je odbijao da primi poziv za saslušanje, a čitava predstava za javnost nastala je kada su isti oni koji su politizovali čitavu tragediju Davida Dragičevića izašli na Trg Krajina da pruže otpor policiji i stvore sliku anarhije i bezakonja u Republici Srpskoj.\nIako je Davor Dragičević pušten na slobodu, opozicija najavljuje proteste i ponovo podgreva atmosferu podele i netrpeljivosti u društvu i državi.\nAko pogledamo spisak medija koji budno prate i gotovo iz sata u sat izveštavaju fabrikovanim vestima o događajima u Republici Srpskoj, videćemo da je reč uglavnom o stranim glasilima koji su pripremali atmosferu za NATO agresiju 1999. godine i koji Republiku Srpsku tretiraju kao genocidnu tvorevinu – Vašington post, NJujork tajms, Radio Slobodna Evropa…\nU Srbiji predanjače list „Danas“ i televizija N1 koji su inače i glavni medijski pokrovitelji demonstracija u Beogradu. Podršku protestima u Banja Luci među prvima je pružila inicijativa „Ne davimo Beograd“ poznata po pozivu za izvođenje obojene revolucije u Srbiji.\nNema sumnje da je ista mreža ispletena oko Srpske i Srbije i nema dileme da je cilj disciplinovanje rukovodstva u Beogradu i Banja Luci. Poruka je vrlo jasna – ako se ne odreknete i poslednjeg atoma suverene politike – preti vam haos na ulicama, revolucija, državni prevrat, nasilje i anarhija. To su metode kojima se bore protiv vlasti u Srbiji i Srpskoj svesni da na izborima ne mogu da ih poraze.\nU Srbiji su demonstracije započete nakon incidenta u Kruševcu u kojem je povređen Borko Stefanović. Odjednom je ta tema postala tačka okupljanja i vršenja pritiska na vlast. Da li je trenutak nasumično odabran?! Naravno da ne. Sve se odigrava u teškoj situaciji za Srbiju koja vodi grčevitu borbu da sačuva teritorijalni integritet i bezbednost Srba na KiM. Protesti se javljaju kao pokušaj da se državno rukovodstvo zabavi o svom jadu i podlegne ucenama Prištine i njenih zapadnih pokrovitelja.\nPoslednji u nizu pokušaja da se ugrozi srpski autoritet na Balkanu bile su optužbe da je srpska policija zajedno hapsila po Banja Luci sa pripadnicima MUP-a Republike Srpske. Cilj takvih kleveti je da se Srbija prikaže kao stariji brat koji se meša u unutrašnja pitanja BiH.\nNe treba imati ni najmanju iluziju da su ova dva žarišta slučajno otvorena u istom trenutku. Udar na Srpsku je udar na Srbiju. I udar na Srbiju je udar na Srpsku. Najjača snaga koju Srbi imaju i istočno i zapadno od Drine je državotvorna i odgovorna svest njenih građana.\n← PROMENA U GRADSKOJ VLASTI: Vesić menja Radojičića na mestu gradonačelnika Beograda?!\nVulin o naslovnici NIN-a: Dostojno žaljenja i prezira! →\nNATO se oglasio o rešenju za Kosovo koje podrazumeva PROMENU GRANICA!\nCRNA LISTA: Šešelj je ovim Srbima spremio porciju pakla, kreće totalna osveta!\n26. септембра 2019. 26. септембра 2019. Srećko Milovanović\t0\nSlavica Đukić Dejanović prebačena na Banjicu, njeno stanje stabilno\n3. марта 2017. Srećko Milovanović\t0


Tadić sa strankom jednoglasno uz DS - Infobrif\nTadić sa strankom jednoglasno uz DS\nObjavljeno 23.03.2019. u 17:47\nBEOGRAD – Glavni odbor Socijaldemokratske stranke danas je jednoglasno doneo odluku o procesu integracije te stranke sa Demokratskom strankom i Zajedno za Srbiju .\n„U okolnostima borbe protiv Vučićevog režima i njegove stranačke megastrukture u opoziciji je neophodno formiranje snažne stranačke infrastrukture sa jasno definisanom politikom i udruživanje stranaka koje dele istu vrednosnu i političku orijentaciju“, izjavio je predsednik SDS Boris Tadić, prenela je ta stranka.\nTadić je rekao i da „grđanski protesti predstavljaju najširi blok koji okuplja građane svih političkih orijentacija, dok je Savez za Srbiju uži politički entitet koji okuplja političke stranke različitih orijentacija“.\nOn je istakao da je nova organizacija „odgovor na kritike da je aktuelna opoziciona borba u širim političkim savezima isuviše politički difuzna i usmerena samo na rušenje režima, ali je istovremeno i ojačavanje postojećih saveza u okviru kojih nastavljamo zajedničku borbu za slobodnu i demokratsku Srbiju“.\n„Borba za demokratiju i izborne uslove podrazumeva zajedničku borbu svih istinskih opozicionih stranaka, bez obzira na politički predznak. Međutim, nova organizacija koju osnivamo daje odgovor i za ‘dan posle’ i nudi jasnu politiku“, izjavio je Tadić.\nGori šuma kod Dečana


Dan online - Srbija: Srbija je uvijek nosila zastavu slobode - 2020-02-16\nSrbija POVODOM DANA DRŽAVNOSTI CENTRALNA DRŽAVNA CEREMONIJA ODRŽANA U ORAŠCU, ALEKSANDAR VUČIĆ U BEOGRADU URUČIO ODLIKOVANJA\nVučić uručio odlikovanja povodom Dana državnosti Srbija je uvijek nosila zastavu slobode U vremenu izazova, neophodna je Karađorđeva hrabrost da se vodi nezavisna politika, ali i Miloševa mudrost, poručila je Maja Gojković na ceremoniji u Orašcu\n-Čestitajući građanima Dan državnosti, predsjednik Srbije Aleksandar Vučić istakao je da ne postoji bolji dan za podsjećanje koliko je malo potrebno za snove i njihovo ostvarenje, kao i da je za početak oslobađanja države i za nezavisnost bilo potrebno tek oko 300 ljudi u jednoj jaruzi, gdje su se srpski prvaci zakleli na krv, čime su naši očevi udarili temelj moderne nacije.\n-Istoričar Leopold fon Ranke je to nazvao srpskom revolucijom, koja se završila 31 godinu kasnije kada je proglašen prvi srpski Ustav i kada se Srbija ustrojila kao moderna dražava, naveo je Vučić.\nPrema njegovim riječima, u revolucijama je najteže napisati njihov kraj, a Srbija je to uradila na najljepši način, donošenjem Sretenjskog ustava koji je uveo slobodu, prava i podijelio vlasti, što je bio i jedan od najliberalnijih ustava po pitanju svjetskih i evropskih vrijednosti.\n-Kada nas danas pitaju gdje smo, odgovaramo da smo odgovor dali još te 1835. godine sa Sretenjskim ustavom i da smo dio slobodnog svijeta, tradicije i vrijednosti koje su bile temelj Evrope i barjak ispod kojeg je okupljen sav demokratski svijet. Srbija je u dva svjetska rata dala više nego što je imala, stradale su čitave generacije, tada smo nosili zastavu slobode u čitavom regionu oslobađajući i druge narode kojima smo omogućili da budu slobodne države i nacije i to odričući se i sopstvenog identiteta samo da bi taj san bio zajednički, istakao je Vučić.\nOn je rekao da Srbija danas raste i osvaja ne nove prostore i teritorije, već nove vrijednosti.\n-Srbija je u svojoj istoriji prošla kroz mnoge krvave ratove i podnijela žrtve koje niko drugi ne bi mogao da podnese, a sve to smo podnijeli upravo da ih ne bi ponovo bilo, zbog čega je jedina ostvariva politika ona koju je formulisao Bora Pekić: „Treba ljubiti zemlju djece svoje, a ne djedova svojih”. Upravo to su radili i naši pradjedovi praveći zemlju ne za sebe već za nas i zato treba da čuvamo ono što su oni napravili i jačamo zemlju za one koji će tek doći, a to je slodobna i nezavisna Srbija, naša jedina i najljepša Srbija, poručio je predsjednik Srbije.\nSrbija obilježava Sretenje, Dan državnosti, u znak sjećanja na 15. februar 1804, kada je u Orašcu počeo Prvi srpski ustanak, ali i dan kada je 1835. proglašen prvi srpski ustav.\nCentralna državna ceremonija obilježavanja Dana državnosti održana je u Marićevića jaruzi u Orašcu, mjestu u kojem je donijeta odluka o podizanju ustanka protiv Turaka. Ceremoniju su predvodili predsjednica Narodne skupštine Srbije Maja Gojković i predsjednik Narodne skupštine Republike Srpske Nedeljko Čubrilović. Gojkovićeva i Čubrilović su položili vijence na spomenik voždu Karađorđu.\n-U vremenu izazova, neophodna je Karađorđeva hrabrost da se vodi nezavisna politika, ali i Miloševa mudrost, poručila je Maja Gojković na ceremoniji u Orašcu.\nEpiskop šumadijski Jovan služio je pomen i moleban kao znak podrške srpskom narodu i Crkvi u Crnoj Gori, ali i junacima koji su 1804. podigli ustanak protiv Turaka.\nZvaničnom obilježavanju prethodila je počasna paljba pripadnika Garde Vojske Srbije koji su sa Savskog platoa na Kalemegdanu ispalili deset plotuna iz šest artiljerijskih oruđa.\nPrestonica Srbije je povodom državnog praznika ukrašena sa dvije hiljade srpskih zastava, a do utorka, Most na Adi i Brankov most biće osvijetljeni u bojama zastave Republike Srbije. Na Dan državnosti, predsjednik Srbije Aleksandar Vučić uručio je odlikovanja zaslužnim pojedincima, institucijama i udruženjima u oblasti kulture, medicine, privrede, sporta, nauke, diplomatije...\nVučić je, obraćajući se prisutnima, rekao da će Srbija postojati i opstajati zajedno sa svojim narodom i da se nikada neće stidjeti srpskog roda.\nOrden Republike Srbije na lenti dobio je predsjednik Češke Miloš Zeman. Književnik Peter Handke je dobio Orden Karađorđeve zvijezde prvog stepena. Akademik Dušan Kovačević i Srpska pravoslavna bogoslovija Svetog Arsenija u Sremskim Karlovcima dobili su Sretenjski orden prvog stepena. Odlikovane su i brojne druge ustanove i zaslužni pojedinci.\nČestitka iz Stejt departmenta\nAmerički državni sekretar Majk Pompeo čestitao je Srbiji, u svoje i u ime građana Sjedinjenih Američkih Država, Dan državnosti, uz poruku da SAD ostaju posvećene podršci Srbiji na njenom evropskom putu.\n-SAD veoma cijene naš odnos sa Srbijom i dijele viziju demokratske Srbije sa naprednom ekonomijom, u miru sa susjedima i u potpunosti integrisanu u Evropu, navodi se u saopštenju Stejt departmenta.\n-Ohrabreni smo nedavnim događajima koji signaliziraju pomak naprijed ka olakšavanju investicija, razvoju turizma, trgovinskih i uzajamnih odnosa sa Kosovom i sa optimizmom vjerujemo da će Srbija i Kosovo učiniti dalji napredak ka normalizaciji odnosa u bliskoj budućnosti. Naše zemlje su stajale rame uz rame u dva svjetska rata i SAD dugo podržavaju integraciju Srbije u Evropu. Mnogi ugledni Amerikanci srpskog porijekla dali su značajan doprinos ne samo američkom društvu, već i svijetu i nastavljaju da to čine i danas, navodi se u saopštenju.\nPompeo i Grenel odbili da se sretnu s Kurtijem\nDijalog jedino rješenje\nVučić: Nema razgovora o statusu dok se takse ne ukinu\nEmanuel Makron spreman da posreduje\nVulin: Bošković je čovjek bez stida\nStradala jedna osoba\nVašington otkazuje projekte na KiM dok se takse ne ukine


Vest - Besplatna provera četvorotočkaša\nBesplatna provera četvorotočkaša\nU Srbiji pa tako i opštini Majdanpek danas je počela preventivno propagandna akcija pojačane kontrole saobraćaja pod nazivom „Ispravno vozilo-bezbedno vozilo“, koju zajednički pred početak nastupajuće zimske sezone, sprovode MUP, AMSS i Asocijacija tehničkih pregleda vozila. U majdanpečkoj opštini, jedna od linija tehničkih pregleda vozila, jeste i servis u Debelom Lugu, koji će ,kako je akcijom i predvidjeno, besplatno kontrolisati tehničku ispravnost vozila. Prema rečima nadležnih iz ovog servisa, zainteresovani tokom trajanja akcije mogu da provere ispravnost uredjaja za upravljanje i zaustavljanje, pneumatika, svetlosno signalnih uredjaja kao i uredjaja za spajanje vučnog i priključnog vozila. Osim toga u Servisu za tehnički pregled RBM, radiće i proveru tečnosti u sistemu za hladjenje i koncentraciju vlage ulja za kočnice. Zaposleni u ovom servisu sutra će raditi u dve smene odnosno do 20 časova dok će ostalim danima, uobičajeno, rad biti organizovan u prvoj smeni. Iz ovog servisa podsećaju vozače da je reč o akciji besplatne provere tehničke ispravnosti vozila, a ne tehničkog pregleda za registraciju.


Osvanula "Porodica" !!!\nNova zora svih porodica, svanula je sjajnom pesmom Aleksandra Dulića „Porodica“ koja je vrlo brzo postala hit.\nNije ovaj sjajni pevač želeo da njegov prvenac govori o kamionima, avionima, šampanjcu, već o jedinoj pravoj vrednosti, a to je Porodica. Iako ima bogato iskustvo (pevao je na trgu u Banjaluci pred 20000 ljudi, pesmu „Pukni Zoro“), Aleksandar je hteo samo čistu i iskrenu emociju, koja će ujediniti sve porodicu.\n„Imam u planu još pesama, a sa mojim timom, kako muzičkim tako i medijskim gledam koja je to melodija koja će sledeća ugledati svetlost dana. Do tada promovišem Porodicu, i snimam covere nekim za mene vanvremenskih pesama, koje publika čuti na mom youtube kanalu „, rekao je Aleksandar o svojoj pesmi.\nIskreno verujemo da će ovaj Banjalučanin koji već sad ima veliki broj poziva za nastupe, obojiti 2021. godinu pravim narodnim zvucima, pesmama kojih je publika svakako željna, a koje su one prave, životne, narodne i pune prave emocije.\nNa današnji dan rođen „KRALJ ROKA“!!!


LŠ - Partizan u gostima kod Karabatića (19.00) - Sportske.net\nLŠ - Partizan u gostima kod Karabatića (19.00)\nŠampion Srbije večeras igra meč šestog kola rukometne LŠ protiv francuskog Monpeljea. Crno-beli priželjkuju da se ponovi borbenost iz "Čaira" ali da se promeni konačan ishod utakmice koju su isti protivnici igrali pre nedelju dana u Nišu.\nPlatio da ponovo zaigra za Partizan!Ljubav prema klubu - Bivši igrač novčano pomogao Partizanu!Miši Tumbasu od rukometaša Partizana...Partizan dobio "večiti derbi"!Zvezda ''do juče'' bila pred gašenjem, sad je bolja od Partizana!\nŠesto kolo rukometne LŠ Partizan vodi u goste Nikoli Karabatiću i njegovim saigračima iz ekipe Monpelja.\nUvertira pred ovaj meč za šampiona Srbije nije bila nimalo lepa jer su u petak rukometaši Partizana izbačeni iz SC Voždovac zbog dugovanja pa nisu mogli da odrade trening pred put u Francusku.\nBilo kako bilo, izabranici Aleksandra Brkovića nedavno su u Nišu pokazali da mogu da se nose sa najboljim evropskim ekipama pošto je Monpelje tek nakon grešaka crno-belih stigao do trijumfa od 29:32.\nPred večerašnji meč rukometaši Partizana poželeli su da se ponovi borbenost iz prvog duela sa Francuzima ali da rezultat bude drugačiji.\n"Monpelje je počeo da ređa dobre rezultate i u usponu je forme. Nadam se da se neće ponoviti neke greške koje smo napravili u odlučujućim trenucima na prošloj utakmici i da ćemo im se revanširati za taj poraz na nasem terenu" kazao je Mijajlo Marsenić pred večerašnji meč.\nCrno-bele će večeras dočekati puna hala u Monpeljeu jer je svih 9.000 karata rasprodato pa se očekuju krcate tribine.\nPartizan nakon pet odigranih kola zauzima poslednju, šestu poziciju, na tabli grupe A sa samo jednom pobedom i četiri poraza. Monpelje je četvrti sa jednom pobedom, remijem i tri poraza.\nDuel Monpelje - Partizan počinje u 19 časova.\nSL - Novi Pazar savladao Partizan na Banjici\nPartizan podržao svog kapitena posle osuda u javnosti, ali najavio i drakonsku kaznu!\nPočinje rukometni plej-of, Partizan u Pendiku


Infostud istražuje: Neformalno obrazovanje – gde je Srbija u odnosu na Evropu\nInfostud istražuje: Neformalno obrazovanje – gde je Srbija u odnosu na Evropu – Personal magazin\nU prvoj polovini 2012. godine preko 200.000 stanovnika Srbije interesovalo se za upis nekog stručnog kursa ili kursa jezika. Septembar je mesec kada većina škola vrši upis, a interesovanje za…\nU prvoj polovini 2012. godine preko 200.000 stanovnika Srbije interesovalo se za upis nekog stručnog kursa ili kursa jezika. Septembar je mesec kada većina škola vrši upis, a interesovanje za učenje putem kurseva vlada u populaciji od 25 do 55 godina. Iako u Srbiji svest o ličnom usavršavanju kroz kurseve nije visoka, primetno je povećanje interesovanja za ovakav način sticanja stručnog znanja. Evropa, ali i zemlje u „komšiluku“ daleko ispred Srbije u ovom načinu obrazovanja.\nIpak, i pored očiglednog interesovanja, činjenica je da je cena kurseva presudan faktor prilikom upisa na neki kurs. Većina – oko 70% posetilaca, kurs ili obuku finansira iz sopstvenog džepa, dok poslodavci to čine u svega 10% slučajeva. S druge strane, u Bugarskoj 38% poslodavaca je svojim zaposlenima plaćalo obuke, 50% poslodavaca je činilo isto u Velikoj Britaniji, dok u Hrvatskoj obuke zaposlenima plaća 22% poslodavaca.\n% populacije između 25 i 64 godine koja upisuje i pohađa obuke i kurseve\nEvropska Unija 9.1 %\nEvropa 7.9 %\nVelika Britanija 19.4 %\nŠvajcarska 30.6 %\nŠvedska 24.5 %\nBugarska 1.2 %\nHrvatska 2.0 %\nMađarska 3.2 %\nSrbija 3.0 %\nInfostud istražuje: Neformalno obrazovanje – gde je Srbija u odnosu na Evropu was last modified: October 8th, 2012 by Redakcija\nOtkriven DDoS alat korišćen u sajber-napadima na američke banke